cyanic-selkie/wikianc huggingface dataset:
ഉയിർപ്പുകാലം
മാർ അദ്ദായിയുടെ തിരുനാൾ
ഉയിർപ്പുകാലം അഞ്ചാം ഞായർ ആണ് മാർ അദ്ദായിയുടെ തിരുനാൾ ദിനമായി ആചരിക്കുന്നത്. മാർ അദ്ദായി, മാർ മാരി എന്നിവർ പൗരസ്ത്യസഭയുടെ അപ്പസ്തോലന്മാർ എന്നാണ് അറിയപ്പെടുന്നത്. ക്രൈസ്തവസഭയുടെ ആരംഭകാലത്ത് റോമും പേർഷ്യയും ആയിരുന്നു പ്രധാന സാമ്രാജ്യങ്ങൾ. ഭൂമിശാസ്ത്രപരമായി പേർഷ്യ പൗരസ്ത്യരാജ്യമാണ്. ആയതിനാൽ പേർഷ്യയിൽ ക്രൈസ്തവമതം സ്ഥാപിച്ച മാർ അദ്ദായിയേയും മാർ മാരിയേയും പൗരസ്ത്യസഭയുടെ അപ്പസ്തോലന്മാർ എന്ന് വിളിച്ചു.
മാർ അദ്ദായി തോമാസ് ശ്ലീഹായുടെ ശിഷ്യൻ ആണെന്നും, അതല്ല, യേശു അയച്ച എഴുപത് പേരിൽ ഒരാളാണ് എന്നും ഭാഷ്യമുണ്ട്. എദേസ്സൻ സഭയുടെ സ്ഥാപകൻ കൂടിയാണ് മാർ അദ്ദായി. ഉയിർപ്പുകാലം അഞ്ചാം ഞായർ ആണ് മാർ അദ്ദായിയുടെ തിരുനാൾ ദിനമായി ആചരിച്ചിരുന്നത് എങ്കിലും നിലവിലെ കലണ്ടർ അനുസരിച്ച് [കൈത്താക്കാലം] രണ്ടാം വെള്ളിയാഴ്ച മാർ മാരിയുടെ തിരുനാളിനൊപ്പം ആണ് മാർ അദ്ദായിയുടെ തിരുനാൾ വരുന്നത്.
സ്വർഗ്ഗാരോഹണ തിരുനാൾ
ഉയിർപ്പുകാലം നാൽപ്പതാം ദിവസമാണ് യേശുവിന്റെ സ്വർഗ്ഗാരോഹണ തിരുനാൽ. ഉയിർപ്പുകാലത്തിലെ ആറാം ആഴ്ചയാണ് സ്വർഗ്ഗാരോഹണം അനുസ്മരിക്കുന്നത്. തന്റെ ശിഷ്യന്മാരുടെ മുന്നിൽ വെച്ച് യേശു സ്വർഗ്ഗാരോഹണം ചെയ്തു എന്ന ബൈബിൾ ഭാഗമാണ് ഈ തിരുനാളിൽ അനുസ്മരിക്കുന്നത്.
അവലംബം
വർഗ്ഗം:ക്രൈസ്തവസഭ ആരാധനക്രമം
പാണഞ്ചേരി
ഇന്ത്യയിലെ കേരളത്തിലെ തൃശൂർ ജില്ലയിലെ ഒരു ഗ്രാമമാണ് പാണഞ്ചേരി. തൃശ്ശൂർ മുതൽ പാലക്കാട് വരെയുള്ള ദേശീയപാതയോട് (എൻ‌എച്ച് 544) ചേർന്നാണ് ഇത് സ്ഥിതിചെയ്യുന്നത്. പീച്ചി, പട്ടിക്കാട്, കണ്ണറ എന്നിവ സ്ഥിതി ചെയ്യുന്നത് പാണഞ്ചേരിയിലാണ്. തൃശ്ശൂർ ജില്ലയിലെ ഒരു ഗ്രാമപഞ്ചായത്ത് കൂടിയാണ് പാണഞ്ചേരി. പുരാതന കേരളത്തിലെ നൂറ്റെട്ട് ശിവാലയങ്ങളിൽ പതിനൊന്നാമത്തേതായ മുടിക്കോട് ശിവക്ഷേത്രം ഇവിടെയാണ് സ്ഥിതിചെയ്യുന്നത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വില്യം എ. വീലർ
അമേരിക്കൻ ഐക്യനാടുകളുടെ പത്തൊൻപതാമത്തെ വൈസ് പ്രസിഡന്റായിരുന്നു വില്യം എ. വീലർ ന്യുയോർക്കിനെ പ്രതിനിധീകരിച്ച് അമേരിക്കൻ പ്രതിനിധി സഭയിൽ അംഗമായി. റഥർഫോർഡ് ബി ഹയെസ് അമേരിക്കൻ പ്രസിഡന്റായ 1877 മുതൽ 1881 വരെ വൈസ് പ്രസിഡന്റായി സേവനമനുഷ്ടിച്ചു.
ആദ്യകാല ജീവിതം, ഉദ്യോഗം
1819 ജൂൺ 30ന് ന്യുയോർക്കിലെ മലോണിൽ ജനിച്ചു.വില്യം അൽമൺ വീലർ എന്നാണ് പൂർണനാമം. ഫ്രാങ്ക്‌ലിൻ അക്കാദമി, വെർമൊൻട് സർവ്വകലാശാല എന്നിവിടങ്ങളിൽ പഠിച്ചു. സാമ്പത്തിക കാരണങ്ങളാൽ ബിരുദം നേടാനായില്ല.
അവലംബം
വർഗ്ഗം:അമേരിക്കൻ വൈസ് പ്രസിഡന്റുമാർ
ഫ്രെഡെറിക് ബാന്റിങ്ങ്
ഫ്രെഡെറിക് ബാന്റിങ്ങ്  (ജീവിതകാലം, നവംബർ 14, 1891 – ഫെബ്രുവരി 21, 1941) കാനഡക്കാരനായ മെഡിക്കൽ ശാസ്ത്രജ്ഞനും ശരീരശാസ്ത്രവിദഗ്ദ്ധനും ചിത്രകാരനും നോബൽ സമ്മാന ജേതാവും ആണ്. അദ്ദേഹമാണ് ആദ്യമായി ഇൻസുലിൻ മനുഷ്യനിൽ ഉപയോഗിച്ചത്.
1923ൽ ആയിരുന്നു ബാന്റിങ്ങ് ജോൺ ജെയിംസ് റിക്കാർൺ മക്ലിയോഡുമായി ചേർന്ന് നോബൽ സമ്മാനം കരസ്തമാക്കിയത്. ബാന്റിങ്ങ് തന്റെ സമ്മാനത്തുക തന്റെ സഹപ്രവർത്തകൻ ചാൾസ് ബെസ്റ്റുമായി പങ്കുവച്ചു. വൈദ്യശാസ്ത്തിൽ നോബൽസമ്മാനം ലഭിക്കുന്ന ഏറ്റവും പ്രായം കുറഞ്ഞ ആളായിരുന്നു അദ്ദേഹം. 32 വയസ്സിലാണദ്ദേഹത്തിനു നോബൽ സമ്മാനം ലഭിച്ചത്. 2004ൽ ഏറ്റവും മഹാനായ കാനഡക്കാരനായി അദ്ദേഹത്തെ തിരഞ്ഞെടുത്തു,
ആദ്യകാലജീവിതം
ഫ്രെഡെറിക് ബാന്റിങ്ങ് ഒണ്ടേറിയോയിലെ അലിസ്റ്റണിൽ വില്ല്യം തോമ്പ്സൺ ബാന്റിങ്ങിന്റെയും മാർഗരെറ്റ് ഗ്രാന്റിന്റെയും മകനായി 1891 നവംബർ 14 നാണു ജനിച്ചത്. തന്റെ സ്കൂൾ ജീവിതത്തിനു ശേഷം ടൊറോൺടോ സർവകലാശാലയ്ക്കു കീഴിലുള്ള വിക്ടോറിയ കോളജിൽ ജനറൽ ആർട്സ് പ്രോഗ്രാമിനു ചേർന്നു. ആദ്യവർഷം തന്നെ അതിനു പരാജയപ്പെട്ടതിനാൽ അദ്ദേഹം വൈദ്യശാസ്ത്രബിരുദത്തിനു ചേരാൻ അപേക്ഷ നൽകുകയും അത് അനുവദിക്കുകയും ചെയ്തു. 1913ൽ അദ്ദേഹം തന്റെ വൈദ്യശാസ്തപഠനം തുടങ്ങി. 1914 ൽ കരസേനയിൽ ചേരാൻ രണ്ടുപ്രാവശ്യം ശ്രമിച്ചെങ്കിലും തന്റെ കാഴ്ചശക്തിയുടെ കുറവുമൂലം അതിൽ പരാജയപ്പെട്ടു. പക്ഷെ, 1915 ൽ അദ്ദേഹത്തിനു കരസേനയിൽ ചേരാനായി. യുദ്ധസമയമായതിനാൽ സൈന്യത്തിൽ കൂടുതൽ ഡോക്ടർമാരെ ആവശ്യമായതിനാൽ ആ വർഷം ക്ലാസ്സുകൾ വളരെവേഗം നടത്തിയതിന്റെ ഫലമായി അടുത്തവർഷം തന്നെ ബിരുദം നേടാൻ സാധിച്ചു. ആ വർഷം (1916) ഡിസംബറിൽ തന്നെ സൈന്യത്തിൽ അദ്ദേഹത്തിനു റിപ്പോർട്ടു ചെയ്യാൻ കഴിഞ്ഞു. 1918 ൽ കാംബ്രൈ യുദ്ധത്തിൽ അദ്ദേഹത്തിനു മുറിവേൽക്കുകയും അതു വകവൈക്കാതെ അടുത്ത 16 മണിക്കൂറോളം മറ്റൊരു ഡോക്ടർ നിർത്താൻ ആവശ്യപ്പെടും വരെ മറ്റുള്ളവരെ ശുശ്രൂഷിക്കുകയും ചെയ്തു. തന്റെ ധീരതയ്ക്ക് 1918ൽ അദ്ദേഹത്തിന് മിലിട്ടറി ക്രോസ്സ് ലഭിക്കുകയും ചെയ്തു.
ബാന്റിങ്ങ് തന്റെ സൈനികസേവനത്തിനുശേഷം കാനഡയിലേയ്ക്കു മടങ്ങിവരികയും ടൊറൊണ്ടോയിൽ ചെന്ന് തന്റെ ശസ്ത്രക്രിയയിലുള്ള പരിശീലനം പൂർത്തിയാക്കുകയും ചെയ്തു.
ആദര പൂർവ്വമുള്ള ബിരുദങ്ങൾ
Sir Frederick Banting received honorary degrees from several Universities:
കൂടുതൽ വായനയ്ക്ക്
വർഗ്ഗം:നവംബർ 14-ന് ജനിച്ചവർ വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:വൈദ്യശാസ്ത്രജ്ഞർ വർഗ്ഗം:1891-ൽ ജനിച്ചവർ വർഗ്ഗം:ഫെബ്രുവരി 21-ന് മരിച്ചവർ വർഗ്ഗം:1941-ൽ മരിച്ചവർ വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
ഓർ‌നിത്തോഗലം അഡ്‌സെപ്റ്റെൻ‌ട്രിയോണെസ്‌വെർ‌ജെന്റുലം
അസ്‌പരാഗേസീ സസ്യകുടുംബത്തിലെ ഒരു ചെടിയാണ് ഓർ‌നിത്തോഗലം അഡ്‌സെപ്റ്റെൻ‌ട്രിയോണെസ്‌വെർ‌ജെന്റുലം. അസ്പരാഗേസി കുടുംബത്തിലെ ഓർനിത്തോഗലം എന്ന ജനുസ്സിലുൾപ്പെടുന്നവയാണ് ഈ ഇനം.
സ്ട്രേഞ്ചർ തിങ്‌സ്
സ്ട്രേഞ്ചർ തിങ്സ് ഒരു അമേരിക്കൻ സയൻസ് ഫിക്ഷൻ-ഹൊറർ വെബ് പരമ്പരയാണ്. ഡഫർ ബ്രദേഴ്സ് എന്ന് അറിയപ്പെടുന്ന മാറ്റ് ഡഫറും റോസ് ഡഫറും ചേർന്ന് രചന, നിർമ്മാണം, സംവിധാനം എന്നിവ നിർവഹിച്ച്, നെറ്റ്ഫ്ലിക്സ് അവതരിപ്പിച്ച ഒരു പരമ്പരയാണ് ഇത്‌. ജൂലൈ 2016ൽ പുറത്തിറങ്ങിയ ആദ്യ സീസണിൽ വിനോന റൈഡർ, ഡേവിഡ്‌ ഹാർബർ, ഫിൻ വൂൾഫ്ഹാർഡ് , മില്ലി ബോബി ബ്രൗൺ, ഗറ്റൻ മാതറാസ്സോ, കേലബ് മക്ലോഗ്ലിൻ, നടാലിയ ഡയർ, ചാർലി ഹെയ്ടൺ, കാര ബുവോനൊ, മാത്യൂ മൊഡിൻ, നോഹ ഷ്നാപ്പ്, ജോ കീറി തുടങ്ങിയവർ അഭിനയിക്കുന്നു. രണ്ടാം സീസണിൽ ഷ്നാപ്പ്, കീറി എന്നിവർക്ക് കുറച്ചുകൂടി പ്രാധാന്യമുള്ള വേഷങ്ങൾ നൽകുകയും, സേഡി സിങ്ക്, ഡാക്രേ മോൺഗോമറി, ഷോൺ ആസ്റ്റിൻ, പോൾ റൈസർ തുടങ്ങിയവരെ പുതുതായി അവതരിപ്പിക്കുകയും ചെയ്തു.
1980 കളിൽ ഇന്ത്യാനയിലെ സാങ്കൽപ്പിക പട്ടണമായ ഹോക്കിൻസിലാണ് കഥ നടക്കുന്നത്. പട്ടണത്തെ ചുറ്റിപ്പറ്റി നടക്കുന്ന ചില വിചിത്രമായ സംഭവങ്ങളെ തുടർന്ന് ഒരു ബാലൻ അപ്രത്യക്ഷമാകുന്നു. തുടർന്ന് അവന്റെ അമ്മ, സഹോദരൻ, സുഹൃത്തുക്കൾ എന്നിവർ ചേർന്ന് നടത്തുന്ന അന്വേഷണവും,അതിനു അമാനുഷിക സിദ്ധിയുള്ള ഒരു പെൺകുട്ടി നൽകുന്ന സഹായവുമാണ് ആദ്യ സീസണിലെ ഇതിവൃത്തം. സ്ട്രേഞ്ചർ തിങ്‌സ് 2 എന്നു പേരിട്ട രണ്ടാം സീസൺ, ആദ്യ പരമ്പരയിലെ കാലഘട്ടത്തിന് ഒരു വർഷത്തിന് ശേഷം നടക്കുന്ന സംഭവങ്ങളിൽ ശ്രദ്ധ കേന്ദ്രീകരിക്കുന്നു.
അമാനുഷിക ഘടകങ്ങൾ ഉൾപ്പെട്ട ഒരു അന്വേഷണാത്മക പരമ്പര എന്ന നിലയിൽ ആണ് നിർമാതാക്കളായ ദഫർ ബ്രദേഴ്‌സ് സ്ട്രേഞ്ചർ തിങ്സ് വികസിപ്പിച്ചിരിക്കുന്നത്. 1980 കളിൽ നടക്കുന്നത് ആയി ചിത്രീകരിച്ച പരമ്പരയിൽ ആ കാലഘട്ടത്തിലെ ജനപ്രിയ സാംസ്കാരിക ഘടകങ്ങൾ നിരവധി ഉൾപ്പെടുത്തിയിട്ടുണ്ട്. സ്റ്റീവൻ സ്പീൽബർഗ്, ജോൺ കാർപ്പെന്റർ, സ്റ്റീഫൻ കിങ് തുടങ്ങിയ പ്രമുഖരുടെ ആ കാലഘട്ടത്തിലെ ചലച്ചിത്ര, സാഹിത്യസൃഷ്‌ടികൾ പരമ്പരയ്ക്ക് ഒരു പ്രചോദനമായിട്ടുണ്ട്.
2016 ജൂലൈ 15ന് പരമ്പരയുടെ ആദ്യ സീസൺ നെറ്റ്ഫ്ലിക്സ് അവതരിപ്പിച്ചു. അഭിനയം, ശബ്ദലേഖനം, സംവിധാനം, രചന, കഥാപാത്രങ്ങൾ എന്നിവയുടെ മികവിന് സ്ട്രേഞ്ചർ തിങ്സ് നിരൂപകപ്രശംസ നേടി. ധാരാളം അവാർഡുകളും നാമനിർദ്ദേശങ്ങളും പരമ്പര നേടി. മികച്ച പരമ്പരയ്ക്കുള്ള അവാർഡ് ഉൾപ്പെടെ 18 പ്രൈം ടൈം എമ്മി അവാർഡ് നാമനിർദ്ദേശങ്ങൾ ആ വർഷം പരമ്പര നേടി. 2016 ആഗസ്റ്റ് 31 ന് ഒമ്പത് ഭാഗങ്ങളുള്ള രണ്ടാം സീസൺ പ്രഖ്യാപിച്ചു. 2017 ഒക്ടോബർ 27 ന് രണ്ടാം സീസൺ നെറ്റ്ഫ്ലിക്സിൽ പ്രദർശനം ആരംഭിച്ചു.
പ്രേക്ഷകരുടെ പ്രതികരണം
നെറ്റ്ഫ്ലിക്സ് ഒരിക്കലും അവരുടെ ഒറിജിനൽ പരമ്പരകളുടെ കാഴ്ചക്കാരുടെ എണ്ണം വെളിപ്പെടുത്തുന്നില്ല. അതിനാൽ സിംഫണി ടെക്നോളജി ഗ്രൂപ്പ് എന്ന കമ്പനി ഉപഭോക്താക്കളുടെ ഫോണിൽ ഇൻസ്റ്റോൾ ചെയ്ത ഒരു സോഫ്റ്റ്‌വെയർ മുഖേന പ്രോഗ്രാമിന്റെ ശബ്ദം വിശകലനം ചെയ്ത് വിവരങ്ങൾ ശേഖരിച്ചു. സിംഫണി ശേഖരിച്ച വിവരങ്ങൾ അനുസരിച്ച്, പുറത്തിറങ്ങി ആദ്യ 35 ദിവസത്തിനുള്ളിൽ, സ്ട്രേഞ്ചർ തിങ്‌സ് അമേരിക്കയിൽ 18-49 വയസ്സിനിടയിൽ പെട്ട 14.07 ദശലക്ഷം പേര് കണ്ടതായി പറയുന്നു. ഇതോടെ ഫുള്ളർ ഹൗസിന്റെ ഒന്നാം സീസണിനും  ഓറഞ്ച് ഈസ് ദി ന്യൂ ബ്ലാക്കിൻ്റെ നാലാം സീസണിനും ശേഷം യു.എസിൽ ഏറ്റവും കൂടുതൽ കണ്ട മൂന്നാമത്തെ നെറ്റ്ഫ്ലിക്സ് ഒറിജിനൽ പരമ്പരയായി സ്ട്രേഞ്ചർ തിങ്‌സ് മാറി.
ബാഹ്യ കണ്ണികൾ
വർഗ്ഗം:നെറ്റ്ഫ്ലിക്സ് ഒറിജിനൽ പരമ്പര വർഗ്ഗം:ഇംഗ്ലീഷ് ഭാഷ ടെലിവിഷൻ പരമ്പരകൾ വർഗ്ഗം:അമേരിക്കൻ ടെലിവിഷൻ പരമ്പരകൾ
യജ്ഞ ദത്ത ശർമ്മ
ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ മോളിക്യുലർ ബയോളജിസ്റ്റും പ്രൊഫസറും ബയോടെക്നോളജി വിഭാഗം മേധാവിയുമാണ് യജ്ഞ ദത്ത ശർമ്മ (ജനനം: 22 ജൂലൈ 1951). ഇന്ത്യൻ നാഷണൽ സയൻസ് അക്കാദമി, ഇന്ത്യൻ അക്കാദമി ഓഫ് സയൻസസ്, നാഷണൽ അക്കാദമി ഓഫ് സയൻസസ്, ഇന്ത്യ എന്നീ മൂന്ന് പ്രമുഖ ഇന്ത്യൻ സയൻസ് അക്കാദമികളിൽ നിന്നും തിരഞ്ഞെടുക്കപ്പെട്ട ഫെലോ - മലേറിയയുടെ തന്മാത്രാ ജീവശാസ്ത്രത്തെക്കുറിച്ചുള്ള ഗവേഷണത്തിന് ശർമ്മ പ്രശസ്തനാണ്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 1994-ൽ വൈദ്യശാസ്ത്രത്തിന് നൽകിയ സംഭാവനകൾക്ക് ശാസ്ത്ര-സാങ്കേതികത്തിനുള്ള ശാന്തി സ്വരൂപ് ഭട്നഗർ സമ്മാനം നൽകി.
ജീവചരിത്രം
ലഘുചിത്രം|235x235ബിന്ദു| ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, ദില്ലി 1951 ജൂലൈ 22 ന് ജനിച്ച വൈ ഡി ശർമ്മ ഡോ. ബി ആർ അംബേദ്കർ യൂണിവേഴ്സിറ്റിയിൽ (മുമ്പ് ആഗ്ര യൂണിവേഴ്സിറ്റി എന്നറിയപ്പെട്ടിരുന്നു) ആദ്യകാല കോളേജ് പഠനം നടത്തി. അവിടെ നിന്ന് ബിരുദം (ബിഎസ്‌സി), ബിരുദാനന്തര ബിരുദം എന്നിവ നേടി. തുടർന്ന്, എംജെപി രോഹിൽഖണ്ഡ് സർവകലാശാലയിൽ നിന്ന് ഡോക്ടറേറ്റ് പഠനം നടത്തി ''. 1981 ൽ സീറം ഗ്ലൈക്കോപ്രോട്ടീനുകളെക്കുറിച്ചുള്ള'' പ്രബന്ധത്തിന് പിഎച്ച്ഡി നേടിയ ശേഷം ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ഡോക്ടറേറ്റ് ജോലിയുടെ ആദ്യ ഭാഗം ചെയ്തു. ഫ്ലൂറോസിസ് അടിസ്ഥാനമാക്കി. 1982 ൽ കണക്റ്റിക്കട്ട് ഹെൽത്ത് സെന്ററിലേക്ക് മാറിയ ശർമ്മ, മാർവിൻ ലോറൻസ് ടാൻസറുടെ ലബോറട്ടറിയിൽ മോളിക്യുലർ ബയോളജി, കൊളാജൻസിന്റെ ബയോകെമിസ്ട്രി എന്നിവയിൽ പോസ്റ്റ്-ഡോക് ജോലി തുടർന്നു. എന്നിരുന്നാലും, 1984 ൽ അദ്ദേഹം പബ്ലിക് ഹെൽത്ത് റിസർച്ച് ഇൻസ്റ്റിറ്റ്യൂട്ടിലേക്ക് മാറിയപ്പോൾ, അദ്ദേഹത്തിന്റെ ശ്രദ്ധ തന്മാത്രാ പരാസിറ്റോളജിയിലേക്ക് മാറി, അത് അദ്ദേഹത്തിന്റെ ഗവേഷണങ്ങളുടെ പ്രധാന വിഷയമായി തുടർന്നു. നാഷണൽ ഇൻസ്റ്റിറ്റ്യൂട്ട് ഓഫ് മലേറിയ റിസർച്ചിൽ (പഴയ മലേറിയ റിസർച്ച് സെന്റർ) ഒരു പൂൾ ഓഫീസറായി ജോലിയിൽ പ്രവേശിച്ച അദ്ദേഹം എൻ‌ഐ‌എം‌ആറിൽ താമസിച്ചത് ആറുമാസം മാത്രമേ നീണ്ടുനിന്നുള്ളൂ. അപ്പോൾ അദ്ദേഹം എയിംസ് ദില്ലിയിൽ അസോസിയേറ്റ് പ്രൊഫസറായി നിയമിതനാവുകയും അവിടെയദ്ദേഹം മോളിക്യൂലാർ പാരാസിറ്റോളജിയിൽ ഒരു ഗവേഷണ ലബോറട്ടറി സ്ഥാപിക്കുകയും ചെയ്തു. സ്ഥാപനത്തിന്റെ ബയോഇൻഫോർമാറ്റിക്സ് സെന്ററിന്റെ കോർഡിനേറ്ററായി സേവനമനുഷ്ഠിക്കുന്ന ശർമ്മ 1998 മുതൽ എയിംസിൽ പ്രൊഫസറായി തുടരുന്നു. ബയോടെക്നോളജി വിഭാഗത്തിന്റെ തലവനാണ്  എയിംസിലെ മുതിർന്ന ഡോക്ടർമാരിൽ ഒരാൾക്കെതിരായ ലേഖനമോഷണക്കുറ്റങ്ങൾ അന്വേഷിക്കുന്നതിനായി രൂപീകരിച്ച രണ്ട് അംഗ സമിതിയുടെ ഭാഗമായും 2011 ൽ അദ്ദേഹം സേവനമനുഷ്ഠിച്ചു.
ലെഗസി
ഇടത്ത്‌|ലഘുചിത്രം|186x186ബിന്ദു| മലേറിയയുടെ ലക്ഷണങ്ങൾ പബ്ലിക് ഹെൽത്ത് റിസർച്ച് ഇൻസ്റ്റിറ്റ്യൂട്ടിൽ പഠിച്ച കാലത്ത്, 1984 ൽ മലേറിയയ്ക്ക് കാരണമാകുന്ന പ്രോട്ടോസോവൻ പരാന്നഭോജികളിലൊന്നായ പ്ലാസ്മോഡിയം ഫാൽസിപ്പാറത്തിന്റെ നോബ് പ്രോട്ടീൻ ജീൻ ക്ലോൺ ചെയ്യുന്നതിൽ ശർമ്മ വിജയിച്ചു. എയിംസിൽ, മലേറിയയ്ക്ക് കാരണമാകുന്ന പരാന്നഭോജികളെക്കുറിച്ച് തന്മാത്രാ എപ്പിഡെമോളജിക്കൽ പഠനങ്ങൾ നടത്തിയ ഒരു കൂട്ടം ഗവേഷകരെ അദ്ദേഹം നയിച്ചു, അവരുടെ പഠനങ്ങൾ ക്ലോറോക്വിൻ, ആന്റിഫോളേറ്റ് മരുന്നുകൾ എന്നിവയ്ക്കെതിരായ പരാന്നഭോജികളുടെ പ്രതിരോധത്തെക്കുറിച്ച് മനസ്സിലാക്കി. ''ഇന്ത്യയിലെ പി. ഫാൽസിപ്പാറം സമ്മർദ്ദങ്ങളെ തിരിച്ചറിയൽ, പി. ഫാൽസിപ്പാറം, പ്ലാസ്മോഡിയം വിവാക്സ് എന്നിവ വേർതിരിച്ചെടുക്കൽ, വളർത്തിയെടുക്കാനാവാത്ത മറ്റൊരു പ്രോട്ടോസോവൻ പരാന്നഭോജികൾ, അതുപോലെ തന്നെ പ്ലാസ്മോഡിയം വിവാക്സിന്റെ'' ജീനോമിക് ലൈബ്രറിയുടെ വികസനം എന്നിവയാണ് ശർമയുടെ ബഹുമതി. പ്രൈമറ്റ് മലേറിയ പരാന്നഭോജിയായ പ്ലാസ്മോഡിയം നോളസി മൂലമാണ് മനുഷ്യരിൽ ആദ്യമായി മലേറിയ ഉണ്ടായതെന്ന് റിപ്പോർട്ട് ചെയ്തത് അദ്ദേഹത്തിന്റെ ഗ്രൂപ്പാണ്. രോഗപ്രതിരോധ മരുന്നുകൾ വികസിപ്പിക്കുന്നതിൽ ഈ പഠനങ്ങൾക്ക് പ്രസക്തിയുണ്ടെന്ന് റിപ്പോർട്ടുചെയ്യുന്നു. ശർമ്മയുടെ ഗവേഷണങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട് [കുറിപ്പ് 1] ഇന്ത്യൻ അക്കാദമി ഓഫ് സയൻസസിന്റെ ശാസ്ത്രീയ ലേഖനങ്ങളുടെ ഓൺലൈൻ ശേഖരം അവയിൽ പലതും പട്ടികപ്പെടുത്തിയിട്ടുണ്ട്. അദ്ദേഹത്തിന്റെ കൃതി പല ഗവേഷകരും ഉദ്ധരിച്ചിട്ടുണ്ട്  കൂടാതെ 70 ലധികം മാസ്റ്റർ, ഡോക്ടറൽ വിദ്യാർത്ഥികളെ അവരുടെ പഠനങ്ങളിൽ അദ്ദേഹം ഉപദേശിച്ചു.
അവാർഡുകളും ബഹുമതികളും
ഇന്ത്യയിലെ പരമോന്നത ശാസ്ത്ര പുരസ്കാരമായ ശാന്തി സ്വരൂപ് ഭട്നാഗർ പുരസ്കാരം 1994 -ൽ സയന്റിഫിക് ആൻഡ് ഇൻഡസ്ട്രിയൽ റിസർച്ച് കൗൺസിൽ ശർമയ്ക്ക് നൽകി. നാഷണൽ അക്കാദമി ഓഫ് സയൻസസ് 1993 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു 1997 ൽ മലേറിയയെക്കുറിച്ചുള്ള ഗവേഷണങ്ങൾക്ക് ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ഡോ. മോട്ട് അയ്യങ്കാർ മെമ്മോറിയൽ സമ്മാനം 2000 ൽ ഇന്ത്യൻ അക്കാദമി ഓഫ് സയൻസസ്, ഇന്ത്യൻ നാഷണൽ സയൻസ് അക്കാദമി 2006 എന്നിവയിൽ തിരഞ്ഞെടുക്കപ്പെട്ട ഫെലോ ആയി ശർമ്മ മാറി; ഇതിനിടയിൽ 2001 ൽ നാഷണൽ അക്കാദമി ഓഫ് വെക്ടർ ബോർൺ ഡിസീസസ് അവാർഡ് ലഭിച്ചു. ഇന്ത്യൻ സൊസൈറ്റി ഫോർ മലേറിയ, മറ്റ് സാംക്രമിക രോഗങ്ങൾ, ന്യൂയോർക്ക് അക്കാദമി ഓഫ് സയൻസസ്, അമേരിക്കൻ സൊസൈറ്റി ഫോർ മൈക്രോബയോളജി, അമേരിക്കൻ അസോസിയേഷൻ ഫോർ അഡ്വാൻസ്മെന്റ് ഓഫ് സയൻസ്, അമേരിക്കൻ സൊസൈറ്റി ഓഫ് ട്രോപ്പിക്കൽ മെഡിസിൻ ആന്റ് ഹൈജീൻ എന്നിവയിൽ അംഗമാണ്.
അധിക വായനയ്ക്ക്
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1951-ൽ ജനിച്ചവർ
ഓസ്റ്റ്രോക്ക് 4
ഓസ്ട്രേലിയൻ സ്പേസ് റിസർച്ച് ഇൻസ്റ്റിട്യൂട്ട് 1990കളിൽ ആണു തുടങ്ങിയത്. മെൽബണിലെ മൊണാഷ് സർവ്വകലാശാലയിലെ ഓസ്റ്റ്രോക്ക് ലോഞ്ച് വെഹിക്കിൾ ഡവലപ്മെന്റ് ഗ്രൂപ്പ്, ഓസ്ട്രേലിയൻ സ്പേസ് എഞ്ചിനീയറിംഗ് റിസർച്ച് അസ്സോസിയേഷൻ Australian Space Engineering Research Association (ASERA)എന്നിവ ചേർന്നാണ് ഇത് രൂപീകരിച്ചത്.
ഈ സ്ഥാപനം പൂർണ്ണമായും ഒരു ലാഭരഹിത സംഘടനയാണ്. സ്വയംസേവകർ (volunteers) ആണിത് നടത്തുന്നത്. ഓസ്ട്രേലിയൻ സർവ്വകലാശാലകളായ റോയൽ മെൽബോൺ സാങ്കേതിക സർവ്വകലാശാല, ക്വീൻസ്‌ലാന്റ് സാങ്കേതിക സർവ്വകലാശാല, സിഡ്നിയിലെ സാങ്കേതിക സർവ്വകലാശാല എന്നിവയുമായിച്ചേർന്നാണ് ഓസ്ട്രേലിയൻ സ്പേസ് റിസർച്ച് ഇൻസ്റ്റിട്യൂട്ട് പ്രവർത്തിക്കുന്നത്. 2006ൽ ഓസ്ട്രേലിയായുടെ സ്പേസ് സാങ്കേതികവിദ്യ ഭാവിയിൽ വികസിപ്പിക്കാനുള്ള ഒരു ശ്രമം നടത്തി. ഓസ്ട്രേലിയൻ സ്പേസ് റിസർച്ച് ഇൻസ്റ്റിട്യൂട്ടിനു സർക്കാരിൽനിന്നും ഒരു തരത്തിലുള്ള നേരിട്ടുള്ള ധനസഹായവും ലഭിക്കുന്നില്ല.
ഓസ്ട്രേലിയായിലെ സ്പെസുമായി ബന്ധപ്പെട്ട പ്രവർത്തനങ്ങളുടെ ചരിത്രം
1960കളിൽ ഓസ്ട്രേലിയ സ്പേസ് ഗവേഷണത്തിൽ ഉപഗ്രഹത്തെ അയച്ചതിൽ ഏഴാം സ്ഥാനത്തായിരുന്നു. അതുപോലെ സ്വന്തം രാജ്യത്തുനിന്നും അത്തരം ഒരു വിക്ഷേപണം നടത്തുന്ന മൂന്നാം രാജ്യവും.
സൗണ്ടിംഗ് റോക്കറ്റുകൾ
1990കളിൽ ചെറിയ സൗണ്ടിംഗ് റോക്കറ്റുകൾ വിക്ഷെപിക്കാൻ ആരംഭിച്ചു. ഓസ്ട്രേലിയായുടെ വിദ്യാഭ്യാസസ്ഥാപനങ്ങളുടെ ആവശ്യത്തിനുള്ള ചെറിയ വിലകുറഞ്ഞ ഉപഗ്രഹങ്ങൾ അന്നു വിക്ഷെപിച്ചു. ഇത് പിന്നീട് വ്യക്തികൾക്കും കമ്പനികൾക്കും വിദേശ സർവ്വകലാശാലകൾക്കും വാണിജ്യപരമല്ലാത്ത സംഘടനകൾക്കുമായി വിപുലപ്പെടുത്തി.
ഒരു വർഷത്തിൽ രണ്ട് എന്ന രീതിയിൽ തെക്കേ ഓസ്ട്രേലിയായിലെ വോമേറായിൽനിന്നും വിക്ഷേപണം നടത്തി. രണ്ടു തരത്തിലുള്ള റോക്കറ്റുകൾ ആണ് വിക്ഷേപിച്ചത്:
ജിനോട്ട്
ജിനോട്ട് എന്നത് ലിനക്സ് ഓപ്പറേറ്റിംഗ് സിസ്റ്റത്തിലുപയോഗിക്കുന്ന ഒരു നോട്ട് സോഫ്റ്റ്‍വെയറാണ്. ഇത് ഒരു സ്വതന്ത്രസോഫ്റ്റ്‍വെയറാണ്. ടോംബോയ് എന്ന നോട്ട് ആപ്ലിക്കേഷനെ പകർത്തിയാണ് ഹുബെർട്ട് ഫിഗുയിറെ ജിനോട്ട് ഉണ്ടാക്കിയത്. ഇത് വിക്കിയുടെ ലിങ്കിങ്ങ് സിസ്റ്റമാണ് പരസ്പരം ബന്ധിപ്പിക്കാൻ ഉപയോഗിക്കുന്നത്. ഗ്നോം പണിയിടത്തിന്റെ ഭാഗമാണ് ജിനോട്ട്. ഒരു സ്വകാര്യ വിവര കൈകാര്യം ചെയ്യാനുപയോഗിക്കുന്ന സംവിധാനമാണിത്. വിവിധതരത്തിലുള്ള ചെറു വിവര കഷണങ്ങളെ ചെറിയ നോട്ടുകളായി സൂക്ഷിക്കാൻ ഇതുപയോഗിക്കുന്നു. ഒരു നോട്ടിൽ വേറൊരുനോട്ടിന്റെ തലക്കെട്ട് വരികയാണെങ്കിൽ അത് തന്നത്താനെ ഒരു ലിങ്കായി മാറുന്നു. ഇതുവഴി വളരെ വലിയ വിവരശേഖരത്തിന്റെ ഒരു കൂട്ടം പ്രയാസമില്ലാതെ കൈകാര്യം ചെയ്യാൻ കഴിയുന്നു. ഉദാഹരണത്തിന് ഒരു കലാകാരനെപ്പറ്റിയുള്ള തലക്കെട്ടിൽ ഒരു നോട്ട് ഉണ്ടെങ്കിൽ അദ്ദേഹത്തെ പറ്റി പരാമർശിക്കുന്ന എല്ലായിടത്തും ഇതിലേക്കുള്ള ലിങ്കുകൾ സ്വയം ഉണ്ടാവുന്നു. വിവിധ പ്ലഗ്ഗിനുകൾ ഉപയോഗിച്ച് ജിനോട്ടിന്റെ വിവിധ ഉപയോഗങ്ങൾ കൂട്ടിച്ചേർക്കാവുന്നതാണ്. ഇതിന് എച്ടിഎംഎല്ലിലേക്ക് കയറ്റുമതിചെയ്യാനുള്ള കഴിവുണ്ട്. 0.8.0 മുതൽ ജിനോട്ട് ജിടികെ+3 ലേക്ക് പകർത്തിയെഴുതി.
ചരിത്രവും ഉപയോഗവും
ടോംബോയുടെ ഒരു പകർപ്പായി സി++ ഉപയോഗിച്ചാണ് ജിനോട്ട് നിർമ്മിച്ചത്. മോണോയുമായുള്ള ബന്ധം ഒഴിവാക്കാനായാണ് പ്രധാനമായും ജിനോട്ട് ഉണ്ടാക്കിയത്. ഇത് പുറത്തിറക്കിയസമയത്ത് ഇതിന്റെ സ്രഷ്ടാവിന്റെ ആന്റിമോണോഅഭിപ്രായം ചെറിയ വിവാദമുണ്ടാക്കിയിരുന്നു. ഇത് മോണോ ആപ്ലിക്കേഷനുകളെ എങ്ങനെ ജിടികെയിലേക്ക് പകർത്തിയെഴുതാം എന്നതിന്റെ ഒരു ഉദാഹരണമായാണ്അദ്ദേഹം കാണിച്ചുതന്നത്. മോണോ ഫ്രെയിംവർക്ക് ഉപയോഗിക്കാത്ത പണിയിടങ്ങൾക്ക് ഉപയോഗിക്കാവുന്ന ഒരു നോട്ട് ആപ്ലിക്കേഷനായാണ് ഇത് വികസിപ്പിച്ചത്. ഇത് ഫെഡോറയിൽ ആദ്യമേ ഉൾപ്പെടുത്തി. ലൈവ് സിഡികളിലും ഇൻസ്റ്റാൾ മീഡിയകളിലും ഫെഡോറ മോണോ ഉപയോഗിക്കുന്നത് നിറുത്തിയിരുന്നു. സ്ഥലപരിമിതി കാരണമാണ് ലൈവ് സിഡികളിൽ നിന്ന് മോണോ ഒഴിവാക്കിയത്.
ചില ലിനക്സ് ഹാർഡ്‍വെയറുകളിൽ മോണോ പ്രവർത്തിപ്പിക്കുന്നത് അസാദ്ധ്യമായിരുന്നു. അതുകൊണ്ട് അവയിൽ മോണോ ഉപയോഗിക്കുന്ന മറ്റ് ആപ്ലിക്കേഷനുകളും ഉപയോഗിക്കാൻ സാധിക്കുകയില്ലായിരുന്നു. ഇത്തരം പ്ലാറ്റ്ഫോമുകളിൽ നോട്ട് ആപ്ലിക്കേഷനായി ജിനോട്ട് ഉപയോഗിക്കുന്നു.
സവിശേഷതകൾ
താഴെപ്പറയുന്നവയാണ് ജിനോട്ടിന്റെ പ്രധാന സവിശേഷതകൾ
പ്ലഗ്ഗിനുകൾ
പ്ലഗ്ഗിനുകൾ ഉപയോഗിച്ച് കൂടുതൽ സവിശേഷതകൾ ഉൾപ്പെടുത്തുന്നു.
അവലംബങ്ങൾ
വർഗ്ഗം:സോഫ്റ്റ്‌വെയർ
ജോസ് ബേബി
കേരളത്തിലെ ഒരു രാഷ്ട്രീയനേതാവാണു് ജോസ് ബേബി (ജനനം: 1959 ഫെബ്രുവരി 24). കേരളനിയമസഭയുടെ ഏറ്റവും പ്രായം കുറഞ്ഞ ഡെപ്യൂട്ടി സ്പീക്കറായി അദ്ദേഹം 2006 ജൂണിൽ തെരഞ്ഞെടുക്കപ്പെട്ടു.
ജീവചരിത്രം
ജോസ് ബേബി 1959 ഫെബ്രുവരി 24ന് ടികെ. ബേബി, കുഞ്ഞമ്മ എന്നീ ദമ്പതികളുടെ മകനായി കോന്നിയിൽ ജനിച്ചു. കമ്യൂണിസ്റ്റ് പാർട്ടി ഓഫ് ഇൻഡ്യയുടെ യുവജനസംഘടനയായ അഖിലേന്ത്യാ യുവജന ഫെഡറേഷന്റെ (AIYF) മണ്ണാർക്കാട് യൂണിറ്റിന്റെ സെക്രട്ടറിയായി അദ്ദേഹം സജീവരാഷ്ട്രീയനേതൃത്വത്തിനു് തുടക്കം കുറിച്ചു. പിന്നീട് ആ സംഘടനയുടെ പാലക്കാട് ജില്ലാ സെക്രട്ടറി, സംസ്ഥാന സെക്രട്ടറി, പ്രസിഡണ്ടു്, ദേശീയസമിതി എന്നീ നിലകളിലേക്കുയർന്നു. വിവിധ സമയങ്ങളിൽ, മാതൃസംഘടനയായ വലതുകമ്യൂണിസ്റ്റ് പാർട്ടിയുടെ ദേശീയസമിതി അംഗം, സംസ്ഥാനസമിതി അംഗം, അഖിലേന്ത്യാ കിസാൻ സഭയുടെ ജില്ലാപ്രസിഡണ്ട്, സംസ്ഥാനസമിതി അംഗം എന്നീ ചുമതലകൾ വഹിച്ചിട്ടുണ്ടു്. എ.ഐ.വൈ.എഫ്., എ.ഐ.എസ്.എഫ്. സംഘടനകളുടെ കേന്ദ്രമുഖപത്രമായ നവജീവൻ മാസികയുടെ മാനേജിങ്ങ് എഡിറ്ററായും അദ്ദേഹം പ്രവർത്തിച്ചിട്ടുണ്ടു്.
മോസ്കോവിൽ നടന്ന ലോകയുവജനോത്സവത്തിലേക്കുള്ള ഇന്ത്യൻ പ്രതിനിധിസംഘത്തിൽ ജോസ് ബേബി പങ്കെടുത്തിരുന്നു.
1996-2001 കാലഘട്ടത്തിൽ ജോസ് ബേബി പത്താം കേരളനിയമസഭയിൽ മണ്ണാർക്കാട് മണ്ഡലത്തിന്റെ പ്രതിനിധിയായി തെരഞ്ഞെടുക്കപ്പെട്ടു. പന്ത്രണ്ടാം നിയമസഭയിൽ അദ്ദേഹമായിരുന്നു ഡെപ്യൂട്ടി സ്പീക്കർ. 47-ആം വയസ്സിൽ 2006 ജൂൺ 20നു്  തെരഞ്ഞെടുക്കപ്പെട്ടപ്പോൾ അദ്ദേഹമായിരുന്നു കേരളനിയമസഭ കണ്ട ഏറ്റവും പ്രായം കുറഞ്ഞ ഡെപ്യൂട്ടി സ്പീക്കർ.
ലാലിയാണു് ജീവിതപങ്കാളി. ഈ ദമ്പതികൾക്കു് രണ്ടു പെണ്മക്കളുണ്ടു്.
അവലംബം
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:1959-ൽ ജനിച്ചവർ
ദേവാപി
ചന്ദ്രവംശത്തിലെ പ്രശസ്തനായ ഒരു രാജാവ് ആയിരുന്നു ദേവാപി. ചന്ദ്രവംശത്തിലെ പ്രതീപ മഹാരാജാവിന്റെ മൂന്നു പുത്രന്മാരിൽ ഏറ്റവും മൂത്തവനായിരുന്നു ദേവാപി.
ദേവാപിയുടെ അനുജനായ ശന്തനുവാണ് ഭീഷ്മരുടെ അച്ഛൻ. ഏറ്റവും ഇളയവനായ ബാൽഹീകൻ കുരുക്ഷേത്രയുദ്ധത്തിൽ ഭീമനാൽ കൊല്ലപ്പെട്ടു. ദേവാപിക്ക് ചർമ്മരോഗമുണ്ടായിരുന്നതിനാൽ അദ്ദേഹത്തെ രാജാവാക്കാൻ ജനങ്ങൾ സമ്മതിച്ചില്ല. ചർമ്മരോഗിയെ രാജാവാക്കുന്നത് അവലക്ഷണമാണെന്നും ദേവകോപത്തിനു ഇടവരുത്തുമെന്ന വിശ്വാസമായിരുന്നു അതിനു പിന്നിൽ. അതുകൊണ്ട് ഇളയവനായ ശന്തനുവിനെ രാജാവാക്കുകയും, ദേവാപി വനത്തിൽ പോയി തപസ്സനുഷ്ടിച്ചു വസിക്കുകയും ചെയ്തു.
ദേവാപി തപസ്സു ചെയ്തു മോക്ഷം നേടിയതായി മഹാഭാരതം പ്രസ്താവിക്കുന്നു.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
റോമനെസ്ക് വാസ്തുകല
മദ്ധ്യകാലയൂറോപ്പിലെ ഒരു വാസ്തുകലാശൈലിയാണ് റോമനെസ്ക് (Romanesque architecture). അർദ്ധവൃത്താകൃതിയിലുള്ള കമാനങ്ങളാണ് ഈ ശൈലിയുടെ പ്രധാന പ്രത്യേകത. ഈ ശൈലിയുടെ ആരംഭകാലത്തെക്കുറിച്ച് ഏകാഭിപ്രായമില്ലെങ്കിലും ആറ്, പത്ത് നൂറ്റാണ്ടുകൾക്കിടയിലാണെന്ന് വ്യത്യസ്തമായ വാദങ്ങളുണ്ട്. പന്ത്രണ്ടാം നൂറ്റാണ്ടിൽ ഈ വാസ്തുകലാശൈലി, കൂർത്ത കമാനങ്ങളുള്ള ഗോത്തിക് ശൈലിയായി വികാസം പ്രാപിച്ചു. റോമൻ വാസ്തുകലാശൈലിക്കുശേഷം യൂറോപ്പിലാകമാനം പടർന്ന ഈ ശൈലിയുടെ ഉദാഹരണങ്ങൾ ആ ഭൂഖണ്ഡത്തിലുടനീളം കാണാം. റോമനെസ്ക് ശൈലിയെ ഇംഗ്ലണ്ടിൽ നോർമൻ വാസ്തുകലാശൈലി എന്നാണ് പരമ്പരാഗതമായി വിളിച്ചുപോരുന്നത്.
കുറിപ്പുകൾ
വർഗ്ഗം:വാസ്തുകലാശൈലികൾ
പാകിസ്താൻ റെയിൽവേ
പാകിസ്താൻ സർക്കാരിന്റെ ഉടമസ്ഥതയിലുള്ള പൊതുമേഖലാ സ്ഥാപനമാണ് പാകിസ്താൻ റെയിൽവേ. 1947 മുതൽ 1974 വരെ ഇത് പാകിസ്താൻ വെസ്റ്റേൺ റെയിൽവേ എന്നാണറിയപ്പെട്ടിരുന്നത്. 1886-ൽ ലാഹോർ ആസ്ഥാനമാക്കി ഇത് സ്ഥാപിക്കപ്പെട്ടു. ഏതാണ്ട് 7791 കി.മീ ദൂരത്തിലായി വിപുലമായ തീവണ്ടി ശൃംഖല പാകിസ്താൻ റെയിൽവേയ്ക്ക് ഉണ്ട്.
അവലംബം
വർഗ്ഗം:പാകിസ്താനിലെ റെയിൽ ഗതാഗതം
ക്രെപിഡിയസ്ട്രിക്സെറിക്സ് ഡെന്റിക്കുലറ്റോപ്ലാറ്റിഫൈല
ആസ്റ്ററേസീ സസ്യകുടുംബത്തിലെ ഒരു ചെടിയാണ് ക്രെപിഡിയസ്ട്രിക്സെറിക്സ് ഡെന്റിക്കുലറ്റോപ്ലാറ്റിഫൈല - Crepidiastrixeris denticulatoplatyphylla.
പുറത്തേക്കുള്ള കണ്ണികൾ
വർഗ്ഗം:ആസ്റ്റ്രേസീ
ജിസൂ
ജിസൂ എന്നറിയപ്പെടുന്ന കിം ജി-സൂ (born January 3, 1995) ഒരു ദക്ഷിണ കൊറിയൻ നടിയും ഗായികയും ആണ്. ഇവർ 2016ൽ ബ്ലാക്ക്പിങ്ക് എന്ന ഗ്രൂപ്പിന്റെ അംഗമായിട്ടാണ് അരങ്ങേറ്റം കുറിച്ചത്. 2015 ലെ ദി പ്രൊഡ്യൂസേഴ്‌സ് എന്ന പരമ്പരയിലെ ഒരു അതിഥി വേഷത്തിലൂടെ അഭിനയരംഗത്ത് അരങ്ങേറ്റം കുറിച്ച ശേഷം, JTBC സീരീസായ സ്നോഡ്രോപ്പ്ൽ (2021– 2021–) ആദ്യ പ്രധാന വേഷം ചെയ്തു.
മുൻകാലജീവിതം
ഗുൻപോ, ഗ്യോങ്ഗി പ്രവിശ്യ, ദക്ഷിണ കൊറിയയിൽ ജനുവരി 3, 1995ൽ ആയിരുന്നു കിം ജി-സൂ ജനിച്ചത്. അവർക്ക് ഒരു സഹോദരനും സഹോദരിയും ഉണ്ട്. ചെറുപ്പത്തിൽ ഇവർ ബാസ്കറ്റ്ബോൾഉം തായ്ക്വോണ്ടോയും കളിച്ചിരുന്നു. ഒരു കലാകാരിയും എഴുത്തുകാരിയും ആകാൻ ആയിരുന്നു ജി-സൂ ആഗ്രഹിച്ചത്. ടി.വി.എക്സ്.ക്യു എന്ന ഗ്രൂപ്പിന്റെ ആരാധികയായിരുന്നു ജി-സൂ. സ്കൂൾ ഓഫ് പെർഫോമിംഗ് ആർട്സ് സിയോൾ ൽ ജി-സൂ, ഹൈ സ്കൂൾ പൂർത്തിയാക്കി. 11-ാം ക്ലാസ്സിൽ, അവൾ സ്കൂളിലെ ഒരു നാടക ക്ലബ്ബിൽ ചേരുകയും ഓഡിഷനുകളിൽ പങ്കെടുത്ത് വിനോദ വ്യവസായത്തിൽ കൂടുതൽ അനുഭവം നേടുകയും ചെയ്തു. അരങ്ങേറ്റത്തിന് മുമ്പ്, ജിസൂ അവളുടെ മാതാപിതാക്കൾ, സഹോദരങ്ങൾ, മുത്തശ്ശിമാർ എന്നിവർക്കൊപ്പമായിരുന്നു താമസിച്ചിരുന്നത്.
2011–2016: കരിയർ തുടക്കവും ബ്ലാക്ക്പിങ്കിലൂടെ അരങ്ങേറ്റവും
2011ൽ ജിസൂ വൈ.ജി എന്റെർടൈൻമെന്റിൽ ഒരു പരിശീലകയായി ചേർന്നു. ഒക്ടോബർ 2014ൽ എപിക്ക് ഹൈന്റെ, "സ്പോയ്ലർ + ഹാപ്പൻ എൻഡിംഗ്" എന്ന വിഡിയോയിൽ വന്നു. അതേ വർഷം, "ഐ ആം ഡിഫറന്റ്" എന്നതിനായുള്ള ഹി സുഹ്യുന്റെ മ്യൂസിക് വീഡിയോയിൽ, ബോബിയുടെ കാമുകിയായി അവർ അഭിനയിച്ചു. കെബിഎസ് 2 നാടകമായ ദി പ്രൊഡ്യൂസേഴ്‌സിൽ 2NE1 ലെ സാന്ദര പാർക്ക്, വിന്നറിലെ കാങ് സിയുങ്-യൂൺ എന്നിവരോടൊപ്പം ജിസൂ ഒരു അതിഥി വേഷം ചെയ്തു.
2017–ഇന്നുവരെ: സോളോ പരിശ്രമങ്ങളും അഭിനയവും
2017 തൊട്ട് 2018 വരെ, ഗൊട്ട്7ലെ ജിൻ-യങ്, എൻ.സി.ടിലെ ദോയങ് എന്നിവരോടോപ്പം ജിസൂ, ഇൻകിഗായോ ചേർന്നു.
2021-ൽ ജങ് ഹെയ്-ഇന്നിനോടൊപ്പം അഭിനയിച്ച JTBC സീരീസായ സ്നോഡ്രോപ്പിലാണ് ജിസൂവിന് ആദ്യമായി പ്രധാന വേഷം ലഭിച്ചത്.
സ്വകാര്യ ജീവിതം
തന്റെ ജന്മദേശമായ കൊറിയൻ ഭാഷയ്ക്ക് പുറമേ ചൈനീസ്, ജാപ്പനീസ്, ഇംഗ്ലീഷ് ഭാഷകളും ജിസൂ പഠിച്ചു.
കാട്ടുപച്ചയോന്ത്
വലിയ ശൽക്കങ്ങളോടുകൂടിയ ഒരു കാട്ടുപല്ലിയാണ് കാട്ടുപച്ചയോന്ത് (Calotes grandisquamis) പശ്ചിമഘട്ടത്തിലെ അഗുംബെ മുതൽ അഗസ്ത്യമല വരെയുള്ള പ്രദേശങ്ങളിൽ  വിതരണംചെയ്യപ്പെട്ടുകിടക്കുന്ന ഇവ വൃക്ഷാന്തരസഞ്ചാരികളായ ഷദ്പദഭോജികളാണ്.
അവലംബം
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:ഇന്ത്യയിലെ ഉരഗങ്ങൾ
മിസ്റ്റേക്ക് ഐലന്റ്
വലത്ത്‌|ലഘുചിത്രം| മിസ്‌റ്റേക്ക് ദ്വീപിലെ വിളക്കുമാടം യുഎസ് സംസ്ഥാനമായ മെയിനിലെ വാഷിംഗ്ടൺ കൗണ്ടിയിലെ ഒരു ദ്വീപാണ് മിസ്റ്റേക്ക് ഐലന്റ്. ദ്വീപിൽ ചെറിയ സസ്യങ്ങൾ കാണപ്പെടുന്നു. മിസ്റ്റേക്ക് ഐലന്റ് എന്ന പേര് അസാധാരണമായ സ്ഥലനാമത്തിന് പേരുകേട്ടതാണ്.
മിസ്‌റ്റേക്ക് ദ്വീപിലെ മൂസ് പീക്ക് ലൈറ്റ് വളരെ ഉയരത്തിലാണ് സ്ഥാപിക്കപ്പെട്ടിരിക്കുന്നത്. പൊതു സന്ദർശകർക്ക് വിളക്കുമാടത്തിലേക്ക് പ്രവേശനമില്ല.
പരാമർശങ്ങൾ
വർഗ്ഗം:ദ്വീപുകൾ
ജോഹർ ജാസ്പരിയൻ
[[Image:Gohar-gasparyan&students.jpg|thumb|300px|ജോഹർ ജാസ്പരിയൻ. ''തന്റെ വിദ്യാർഥികളോടൊപ്പം, ഇടത്തു നിന്ന്‌ [[അർമേനിയ]]ൻ വാനമ്പാടി എന്ന അപരനാമത്തിൽ അറിയപ്പെടുന്ന അർമേനിയൻ ഓപ്പറ ഗായികയായിരുന്നു ജോഹർ ജാസ്പരിയൻ (Gohar Gasparyan (Գոհար Գասպարյան; )
ജീവചരിത്രം
1924 ഡിസംബർ 14ന് ഈജിപ്തിലെ കെയ്‌റോയിൽ അർമേനിയൻ കുടുംബത്തിൽ ജനിച്ചു .കെയ്‌റോയിലെ ഒരു സംഗീത അക്കാദമിയിൽ പഠനം നടത്തി. 1948ൽ പശ്ചിമേഷ്യയിൽ നിന്നുള്ള ആയിരക്കണക്കിന് അർമേനിയക്കാരോടൊപ്പം സോവിയറ്റ് അർമിനിയയിലേക്ക് കുടിയേറി. തന്റെ സംഗീത ജീവിതത്തിനിടയിൽ അർമേനിയയിലെ യെറിവൻ ഓപ്പറ തിയേറ്ററിൽ 23 ഓപ്പറകൾ അവതരിപ്പിച്ചു. കൂടാതെ നിരവധി സംഗീത കച്ചേരികളും നടത്തി. യെറിവൻ സ്റ്റേറ്റ് മ്യൂസിക്കൽ കൺസർവേറ്ററിയിൽ നിന്നും പഠനം നടത്തിയ ജാസ്പരിൻ പീപ്പിൾസ് ആർട്ടിസ്റ്റ് ഓഫ് ദ യുഎസ്എസ്ആർ എന്ന ബഹുമതിയും സോഷ്യലിസ്റ്റ് വർക്ക് ഹീറോ, വിശുദ്ധ മെസ്രോബ് ബഹുമതി എന്നിവയും ലഭിച്ചിട്ടുണ്ട്.
അന്ത്യം
2007 മെയ് 16ന് അർമിനിയയുടെ തലസ്ഥാനമായ യെറിവനിൽ വെച്ച് മരണപ്പെട്ടു. അർമീനിയയിലെ ചരിത്ര പ്രസിദ്ധമായ ചാപ്പലും സെമിത്തേരിയുമായ കൊമിറ്റാസ് പാൻതിയോണിൽ മറവ് ചെയ്തു.
അവലംബം
വർഗ്ഗം:അർമേനിയ വർഗ്ഗം:1924-ൽ ജനിച്ചവർ വർഗ്ഗം:2007-ൽ മരിച്ചവർ
സെറ ഡൊ പാർഡോ ദേശീയോദ്യാനം
സെറ ഡൊ പാർഡോ ദേശീയോദ്യാനം (പോർച്ചുഗീസ്: Parque Nacional da Serra do Pardo) ബ്രസീലിലെ പാര സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
സ്ഥാനം
സെറ ഡൊ പാർഡോ ദേശീയോദ്യാനം പാര സംസ്ഥാനത്തെ സാവോ ഫെലിക്സ് ഡോ ക്സിൻഗു (51.28 ശതമാനം), അൾട്ടാമിറ (48.72 ശതമാനം) എന്നീ മുനിസിപ്പാലിറ്റികളിലായി വിഭജിക്കപ്പെട്ടുകിടക്കുന്നു. ഈ ദേശീയോദ്യാനം 445,408 ഹെക്ടർ (1,100,630 ഏക്കർ) പ്രദേശം ഉൾക്കൊള്ളുന്നു. പാർഡോ നദിയ്ക്കു സമാന്തരമായി പടർന്നു കിടക്കുന്ന പർവതത്തിൻറ പേരിൽ നിന്നാണ് ദേശീയോദ്യാനത്തിന് ഈ പേരു വന്നത്. പർവതങ്ങളുടെ ശരാശരി ഉയരം 400 മീറ്ററും (1,300 അടി), പരമാവധി ഉയരം 546 മീറ്ററുമാണ് (1,791 അടി). ദേശീയോദ്യാനത്തിന്റെ വടക്കുപടിഞ്ഞാറൻ അതിർത്തിയെ പാർഡോ നദി നിർവചിക്കുന്നു.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
ജോർജ്ജ് ക്ലൂണി
ആദ്യകാല ജീവിതം
നീന ബ്രൂസ് - നിക്ക് ക്ലൂണി ദമ്പതികളുടെ മകനായി കെന്റക്കിയിലെ ലെക്സിംഗ്ടണിൽ ജനിച്ചു. പിതാവ് ഒരു ഗെയിം ഷോ അവതാരകനായിരുന്നു. റോമൻ കത്തോലിക്ക വിശ്വാസത്തിൽ വളർന്നു. കെന്റക്കിയിലും ഒഹായോവിലുമായിരുന്നു സ്കൂൾ വിദ്യാഭ്യാസം. മിഡിൽ സ്കൂൾ കാലഘട്ടത്തിൽ മുഖപേശികളെ തളർത്തുന്ന ബെൽസ് പാൾസി പിടിപെട്ടുവെങ്കിലും ഒരുവർഷത്തിനകം തന്നെ രോഗവിമുക്തനായി. രോഗവും സഹപാഠികളുടെ കളിയാക്കലുമൊക്കെയായി, തന്റെ ജീവിതത്തിലെ ഏറ്റവും വിഷമം പിടിച്ച കാലമായിരുന്നു അത് എന്ന് ജോർജ്ജ് ക്ലൂണി പിന്നീട് അഭിപ്രായപ്പെട്ടു.
പിന്നീട് കെന്റക്കിയിലെ അഗസ്റ്റാ ഹൈസ്കൂളിൽ ചേർന്നു. 1979-81 കാലഘട്ടത്തിൽ നോർത്തേൺ കെന്റക്കി യൂണിവേഴ്സിറ്റിയിൽ ബ്രോഡ്കാസ്റ്റ് ജേർണലിസത്തിൽ മേജർ ചെയ്തു. കുറച്ചുകാലം സിൻസിനാറ്റി യൂണിവേഴ്സിറ്റിയിലും പഠിച്ചുവെങ്കിലും ബിരുദം നേടിയില്ല.
പുറത്തേക്കുള്ള കണ്ണികൾ
വർഗ്ഗം:1961-ൽ ജനിച്ചവർ
വർഗ്ഗം:മേയ് 6-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ വർഗ്ഗം:അമേരിക്കൻ ചലച്ചിത്രസംവിധായകർ
ബാൽഹികൻ
കുരുവംശരാജാവായ പ്രതീപന്റെ ഏറ്റവും ഇളയ പുത്രനാണ് ബാൽഹീകൻ.
ഇദ്ദേഹത്തിനു ദേവാപിയെന്നും ശന്തനുവെന്നും പേരായ രണ്ടു ജ്യേഷ്ഠടന്മാരുണ്ടായിരുന്നു. ഈ ബാൽഹീകനു സോമദത്തൻ എന്നൊരു പുത്രനുണ്ടായിരുന്നു. കൌരവരുടെയും പാണ്ടവരുടെയും കുടുംബ ബന്ധുവായ ഇദ്ദേഹം, കുരുക്ഷേത്രയുദ്ധത്തെ ശക്തിയായി എതിർത്തു. യുദ്ധം ഒഴിവാക്കുവാൻ ഇദ്ദേഹം കഴിവതും ശ്രമിച്ചു. യുദ്ധത്തിൽ ഇദ്ദേഹം ദുര്യോധനന്റെ പക്ഷത്തു ചേർന്ന് പാണ്ടവരോട് യുദ്ധം ചെയ്തു. അതിനു കാരണം, തന്റെ ജ്യേഷ്ഠടനായ ശന്തനുവിന്റെ മകൻ ഭീഷ്മർ കൗരവപക്ഷത്തു ചേർന്നതാണ്.
ഇദ്ദേഹം കൗരവപക്ഷത്തു ചേർന്ന് ശക്തിയായി പോരാടുകയും ഭീമസേനനാൽ വധിക്കപ്പെടുകയും ചെയ്തു.
എ.സി.എ. ഇന്റർനാഷ്ണൽ ക്രിക്കറ്റ് സ്റ്റേഡിയം
എസി‌എ ഇന്റർനാഷണൽ ക്രിക്കറ്റ് സ്റ്റേഡിയം ( ആന്ധ്ര ക്രിക്കറ്റ് അസോസിയേഷൻ ഇന്റർനാഷണൽ ക്രിക്കറ്റ് സ്റ്റേഡിയം എന്നും അറിയപ്പെടുന്നു) മംഗലഗിരി ടൗണിൽ നിർമ്മാണത്തിലിരിക്കുന്ന ഒരു ക്രിക്കറ്റ് സ്റ്റേഡിയമാണ്. ഇന്ത്യൻ സംസ്ഥാന മായ ആന്ധ്രാപ്രദേശിലെ ഗുണ്ടൂർ ജില്ലയിലാണ് ഇത് സ്ഥിതി ചെയ്യുന്നത്. ഗുണ്ടൂരിൽ നിന്ന് 15 മീ.(24 കി.മീ) ദൂരവും വിജയവാഡയിൽ നിന്ന് 10മീ.(16 കി.മീ) ദൂരവുമാണ് ഉള്ളത്. വൈ എസ് രാജശേഖര റെഡ്ഡി യാണ് ഈ പദ്ധതിയുടെ ശിലാസ്ഥാപനം നിർവഹിച്ചത്. ₹ 51,04 കോടി രൂപയുടെ പദ്ധതി ഐ.വി.ആർ.സി.എൽ ലിമിറ്റഡ് എന്ന നിർമ്മാണ കമ്പനിയ്ക്കാണ് ലഭിച്ചത്. ആന്ധ്ര ക്രിക്കറ്റ് അസോസിയേഷന്റെ ഉടമസ്ഥതയിലുള്ളതാണ് ഈ സ്റ്റേഡിയം. ഏതാണ്ട് 24 acres ഏക്കറോളം വിസ്തീർണമുള്ള ഈ സ്റ്റേഡിയത്തിൽ  34,000 പേർക്ക് ഇരിക്കാനുള്ള ശേഷിയുമുണ്ട്
സെൻട്രൽ സോൺ അക്കാദമി ഓഫ് ആന്ധ്ര ക്രിക്കറ്റ് അസോസിയേഷൻ മുൻ ഇന്ത്യൻ ബാറ്റ്സ്മാൻ വി വി എസ് ലക്ഷ്മൺ 2013 ജൂണിൽ ഉദ്ഘാടനം ചെയ്തു. സ്റ്റേഡിയത്തിൽ ഒരു ക്ലബ് ഹൗസും ഇൻഡോർ ക്രിക്കറ്റ് അക്കാദമിയും ഉണ്ട്. ഇന്ത്യൻ വനിതാ ക്രിക്കറ്റ് ടീമിന്റെ ആസ്ഥാനമായി ആന്ധ്ര ക്രിക്കറ്റ് അസോസിയേഷനെ ഇന്ത്യയിലെ ക്രിക്കറ്റ് നിയന്ത്രണ ബോർഡ് മാറ്റി.
അവലംബങ്ങൾ
വർഗ്ഗം:Coordinates on Wikidata
സൻഗേഡ്‌
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് സൻഗേഡ്‌. സൻഗേഡ്‌ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സൻഗേഡ്‌ ൽ 128 വീടുകൾ ഉണ്ട്. ആകെ ജനസംഖ്യ 623 ആണ്. ഇതിൽ 319 പുരുഷന്മാരും 304 സ്ത്രീകളും ഉൾപ്പെടുന്നു. സൻഗേഡ്‌ ലെ സാക്ഷരതാ നിരക്ക് 75.6 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സൻഗേഡ്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 62 ആണ്. ഇത് സൻഗേഡ്‌ ലെ ആകെ ജനസംഖ്യയുടെ 9.95 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 313 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 173 പുരുഷന്മാരും 140 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 99.36 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 39.62 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
സൻഗേഡ്‌ ലെ 277 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ബെന്നറ്റ് തടാകം
ബെന്നറ്റ് തടാകം ബ്രിട്ടീഷ് കൊളംബിയ പ്രവിശ്യയിലും വടക്കുപടിഞ്ഞാറൻ കാനഡയിലെ യുകോൺ ടെറിട്ടറിയിലുമുള്ള ഒരു തടാകമാണ്. യു.എസ്. സംസ്ഥാനമായ അലാസ്കയുടെ അതിർത്തിയുടെ വടക്ക്, അലാസ്കൻ തുറമുഖമായ സ്കാഗ്വേയ്ക്ക് സമീപത്തായാണ് ഇത് സ്ഥിതിചെയ്യുന്നത. നാരോ-ഗേജ് വൈറ്റ് പാസ് ആന്റ്‍ യൂക്കോൺ റെയിൽപ്പാത തടാകത്തിന്റെ തെക്കേ അറ്റത്തുള്ള ബെന്നറ്റ് കമ്മ്യൂണിറ്റിയെ കൂടുതൽ തെക്ക് സ്‌കാഗ്‌വേയുമായും വടക്ക് യുകോണിലെ വൈറ്റ്‌ഹോഴ്‌സുമായും ബന്ധിപ്പിക്കുന്നു. വേനൽക്കാലത്ത് ബ്രിട്ടീഷ് കൊളംബിയയിലെ സ്കഗ്വേയ്ക്കും ഫ്രേസറിനും ഇടയിലാണ് തീവണ്ടി ഓടുന്നത്. ചരിത്രപരമായി സാധാരണ ലേക്ക് ബെന്നറ്റ് ലേക്ക് അല്ലെങ്കിൽ ബെന്നറ്റ് ലേക്ക് എന്നും അറിയപ്പെടുന്ന ബ്രിട്ടീഷ് കൊളംബിയയിലെ ഉപേക്ഷിക്കപ്പെട്ട പട്ടണമായ ബെന്നറ്റും യുകോണിലെ കാർക്രോസ് പട്ടണവും ബെന്നറ്റ് തടാകത്തിന്റെ തീരത്താണ് സ്ഥിതിചെയ്യുന്നത്.
ഖിസ്സ
മൻ മോഹൻ ജാ രചിച്ച  മൈഥിലി ചെറുകഥാ സമാഹാരമാണ്ഖിസ്സ(ചെറുകഥ). 2015 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
സ്പാർക്കി വില്യംസ്
മൈക്കിൾ നൈമാൻ, കാർസ്റ്റെൻ നിക്കോളായ് എന്നിവരുടെ പുതിയ ഓപ്പറക്ക് പ്രചോദനം നൽകിയ സംസാരിക്കാൻ കഴിവുള്ള ഒരു ബഡ്ജറെഗാർ ആണ് സ്പാർക്കി വില്ല്യംസ് (1954-1962). 2009 മാർച്ചിൽ ബെർലിനിൽ ഓപ്പറ അരങ്ങേറി. 500-ലധികം വാക്കുകളും എട്ട് നഴ്സറി ഗാനങ്ങളും വശമുള്ള സ്പാർക്കി ഒരു ദേശീയ സെലിബ്രിറ്റിയായി മാറിയതിനെ തുടർന്ന് കാപേൺ പക്ഷി വിത്തിനായുള്ള പരസ്യ പ്രചാരണത്തിന് മുന്നോടിയായി ഗാനങ്ങളുടെ 20,000 കോപ്പികൾ വിറ്റ് റെക്കോർഡ് സൃഷ്ടിച്ചു. സ്പാർക്കി മരിച്ചതിനുശേഷം ന്യൂകാസ്റ്റിൽസ് ഹാൻകോക്ക് മ്യൂസിയത്തിൽ സ്റ്റഫ്ചെയ്ത് പ്രദർശിപ്പിക്കുകയും ചെയ്തു.
അവലംബം
വർഗ്ഗം:സംസാരിക്കുന്ന പക്ഷികൾ വർഗ്ഗം:തത്തകൾ
മൃച്ഛകടികം
സംസ്കൃത ഭാഷയിലെ ഒരു നാടകമാണ് മൃച്ഛകടികം. ഈ നാടകം എന്നു വിരചിതമായി എന്നതിൽ തർക്കം നിലനിൽക്കുന്നുണ്ട്. ഈ നാടകത്തിന്റെ  രചയിതാവ് ശൂദ്രകൻ ആണ്. എ.ഡി അഞ്ചാം നൂറ്റാണ്ടിൽ നിന്നുള്ള ഒരു പുരാതന നാടകകൃത്ത്, ക്ഷത്രിയ രാജാവ്, 100 വർഷക്കാലം ജീവിച്ചിരുന്ന ശിവന്റെ ഭക്തൻ എന്നീ ആമുഖങ്ങളാൽ അദ്ദേഹത്തെ തിരിച്ചറിയുന്നു.
രചനാ കാലം
ഇതിന്റെ രചനാകാലം ബി.സി രണ്ട് ആണെന്നു കരുതുന്നു. മറ്റ് പ്രാചീനരായ എഴുത്തുകാരെപ്പോലെ ശൂദ്രകന്റെ കാലവും വ്യക്തമല്ല. ആരഭി വംശത്തിലെ രാജകുമാരനായ ശിവദത്തനാണ് ശൂദ്രകനെന്ന് ഒരു വാദമുണ്ട്. ഇദ്ദേഹത്തിന്റെ മറ്റു കൃതികളൊന്നും ലഭ്യമായിട്ടില്ല. ശൂദ്രകൻ എന്നതു വ്യാജമായ ഒരു പേരാകുവാനും സാധ്യത ഉണ്ടെന്നും ചില പണ്ഡിതർ കരുതുന്നു. രാജഭരണത്തെ വിമർശിക്കുന്ന ഒരു കൃതിയാണെന്നതിനാലാകാം ഇത്തരമൊരു വാദം. ശതവാഹന വംശത്തിന്റെ സ്ഥാപകനായ ശിമുകൻ ആണ് ശൂദ്രകൻ എന്ന വാദവും നിലനിൽക്കുന്നു. എന്നാൽ ഭാസൻ തന്നെയാണു  ശൂദ്രകൻ എന്നുള്ള  വിചിത്രമായ തർക്കവും രംഗത്തുണ്ട്. ഭാസന്റെ നാടകമായ ചാരുദത്തവും മൃച്ഛകടികവുമായുള്ള ആദ്യ   അങ്കങ്ങളിലെ സാമ്യമാകാം ഇതിനു കാരണം. എന്നാൽ ഈ വാദത്തിനു അധികം അംഗീകാരം ലഭിച്ചിട്ടില്ല.
അവലംബം
വർഗ്ഗം:സംസ്കൃതനാടകങ്ങൾ
വിവിയ ബെല്ലെ ആപ്പിൾടൺ
വിവിയ ബെല്ലെ ആപ്പിൾടൺ (ജീവിതകാലം: മേയ് 31, 1879 - ഒക്ടോബർ 23, 1978) പീഡിയാട്രിക്സിൽ വൈദഗ്ദ്ധ്യം നേടിയ ഒരു അമേരിക്കൻ ഫിസിഷ്യനായിരുന്നു. ഇംഗ്ലീഷ്:Vivia Belle Appleton ഫ്രാൻസിലും ഒന്നാം ലോകമഹായുദ്ധസമയത്ത് സാൻ ഫ്രാൻസിസ്കോയിലും ലാബ്രഡോറിലും ഷാങ്ഹായിലും ഹവായിയിലും അവർ ജോലി ചെയ്തിരുന്നു.
ഔദ്യോഗിക ജീവിതം
തന്റെ പരിശീലനത്തിന്റെ ഭാഗമായി ന്യൂയോർക്കിലെ സ്ത്രീകൾക്കും കുട്ടികൾക്കുമുള്ള ന്യൂ ഇംഗ്ലണ്ട് ഹോസ്പിറ്റലിലും ബേബീസ് ഹോസ്പിറ്റലിലും വിവിയ ഇന്റേൺഷിപ്പ് ചെയ്തു. സാൻ ഫ്രാൻസിസ്കോയിലെ യൂണിവേഴ്സിറ്റി ഓഫ് കാലിഫോർണിയ ആശുപത്രിയിൽ പീഡിയാട്രിക്സ് പഠിപ്പിച്ചു. സാൻ ഫ്രാൻസിസ്കോയിൽ താമസിക്കുമ്പോൾ, സ്റ്റോക്ക്ടണിൽ നടന്ന ഒരു അമേരിക്കൻ റെഡ് ക്രോസിന്റെ "മികച്ച കുഞ്ഞുങ്ങൾ" എന്ന പരിപാടിയിൽ അവർ സംസാരിച്ചു. ഒന്നാം ലോകമഹായുദ്ധസമയത്ത്, അമേരിക്കൻ റെഡ് ക്രോസ് ബ്യൂറോ ഓഫ് ചൈൽഡ് വെൽഫെയറിൽ പ്രവർത്തിക്കാൻ അവൾ കാലിഫോർണിയയിലെ സഹപ്രവർത്തകനായ വില്യം പാമർ ലൂക്കാസിനൊപ്പം ഫ്രാൻസിൽ സേവനത്തിനായി ചേർന്നു.
വിവിയ തന്റെ കരിയറിന്റെ ശേഷിച്ച കാലം ഹവായിയിൽ താമസിച്ചു, 1933-ൽ പ്രദേശത്തിന്റെ നാഷണൽ റിക്കവറി അഡ്മിനിസ്ട്രേഷൻ ബോർഡിൽ സേവനമനുഷ്ഠിച്ചു, 1938 ലും 1939 ലും ടെറിട്ടറി ബോർഡ് ഓഫ് ഇൻഡസ്ട്രിയൽ സ്കൂളുകളിൽ അംഗമായിരുന്നു, മനോവയിലെ ഹവായ് സർവകലാശാലയിൽ പഠിപ്പിക്കുകയും ചെയ്തു. . 1946-ൽ അവർ പാൻ-പസഫിക് വിമൻസ് അസോസിയേഷന്റെ പ്രസിഡന്റായിരുന്നു. 1956-ൽ, അവളും സഹോദരിയും അവരുടെ അമ്മയുടെയും രണ്ടാനച്ഛന്റെയും സ്മരണയ്ക്കായി ലെബനൻ വാലി കോളേജിൽ സ്കോളർഷിപ്പ് സ്ഥാപിക്കാൻ $25,000 നൽകി. അമ്പത് വർഷം മുമ്പ് ചൈനയിൽ നിന്നുള്ള ഒരു ഡോക്ടറുടെ കത്തുകളിൽ (1976) അവൾ തന്റെ അനുഭവങ്ങളെക്കുറിച്ച് എഴുതി.
ബീസ്റ്റ്
നെൽസൺ ദിലീപ്കുമാർ രചനയും സംവിധാനവും നിർവ്വഹിച്ച് സൺ പിക്ചേഴ്സ് നിർമ്മിച്ച് 2022-ൽ പുറത്തിറങ്ങിയ ഒരു തമിഴ് ഭാഷാ ആക്ഷൻ- കോമഡി ചിത്രമാണ് ബീസ്റ്റ് .വിജയ്, പൂജ ഹെഗ്‌ഡെ എന്നിവരാണ് ചിത്രത്തിലെ പ്രധാന അഭിനേതാക്കൾ. സെൽവരാഘവൻ, യോഗി ബാബു, ഷൈൻ ടോം ചാക്കോ, വിടിവി ഗണേഷ്, അപർണ ദാസ്, ലില്ലിപുട്ട് ഫാറൂഖി, അങ്കുർ അജിത് വികാൽ, സതീഷ് കൃഷ്ണൻ എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന്റെ സംഗീതം അനിരുദ്ധ് രവിചന്ദർ നിർവഹിക്കുന്നു, ഛായാഗ്രഹണം മനോജ് പരമഹംസയും എഡിറ്റിംഗ് യഥാക്രമം ആർ. നിർമ്മലും നിർവ്വഹിച്ചിരിക്കുന്നു. ചിത്രത്തിന് ആദ്യ ദിവസം മുതൽ തന്നെ മിശ്രിത അഭിപ്രായമാണ് പ്രക്ഷകരിൽ നിന്നും നിരൂപകരിൽ നിന്നും നേടാൻ കഴിഞ്ഞത്.അഭിനേതാക്കളുടെ പ്രകടനങ്ങൾ, ആക്ഷൻ സീക്വൻസുകൾ, ഛായാഗ്രഹണം, പ്രൊഡക്ഷൻ ഡിസൈൻ, സംഗീതം, പശ്ചാത്തല സ്കോർ, നെൽസന്റെ സംവിധാനം എന്നിവയെ പ്രശംസ ലഭിച്ചു, അതേസമയം വേഗത, പ്രവചനാത്മകത, അസമമായ തിരക്കഥ എന്നിവ വിമർശനങ്ങൾ ഏറ്റുവാങ്ങി.
നിർമ്മാണം
10 ഡിസംബർ 2020 ന്, ദളപതി 65 നെൽസൺ ദിലീപ്കുമാർ സംവിധാനം ചെയ്യുമെന്ന് സൺ പിക്‌ചേഴ്സ് ഔദ്യോഗികമായി പ്രഖ്യാപിച്ചു, കൂടാതെ സംഗീതം പകരുന്നതിനായി അനിരുദ്ധ് രവിചന്ദറിനെയും കൊണ്ടുവന്നു; കത്തി (2014), മാസ്റ്റർ, കൊലമാവ് കോകില (2018), ഡോക്ടർ (2021) എന്നീ സിനിമകൾക്ക് ശേഷം വിജയും നെൽസനുമായുള്ള അനിരുദ്ധിന്റെ മൂന്നാമത്തെ കൂട്ടുകെട്ടാണ് ഈ പദ്ധതി.
ചിത്രം ദളപതി 65 എന്ന താൽക്കാലിക തലക്കെട്ടിൽ ലോഞ്ച് ചെയ്‌തപ്പോൾ, ചിത്രത്തിന്റെ പേര് ബീസ്റ്റ് എന്ന് 2021 ജൂൺ 21-ന് വിജയുടെ ജന്മദിനത്തിന്റെ തലേന്ന് പ്രഖ്യാപിച്ചു.
സംഗീതം
വിജയ്, നെൽസൺ എന്നിവരുമായുള്ള മൂന്നാമത്തെ കൂട്ടുകെട്ടിൽ അനിരുദ്ധ് രവിചന്ദറാണ് സംഗീതം നൽകിയിരിക്കുന്നത്. ബീസ്റ്റിനുള്ള ആൽബത്തിൽ അഞ്ച് ഗാനങ്ങളും ആറ് തീം ട്രാക്കുകളും ഉണ്ടാകും; റൊമാന്റിക് സിംഗിൾ ഉൾപ്പെടെ മൂന്ന് ട്രാക്കുകൾ വിജയ്, പൂജ ഹെഗ്‌ഡെ എന്നിവരെ ചിത്രീകരിച്ചു.
റിലീസ്
ബീസ്റ്റ് 2022 ഏപ്രിൽ 13ാം തീയതി റിലീസ് ചെയ്തു
അവലംബം
വർഗ്ഗം:തമിഴ് ചലച്ചിത്രങ്ങൾ
മുസാഫർനഗർ മെഡിക്കൽ കോളേജ്
സ്ഥാനം
ഡൽഹി - ഡെറാഡൂൺ ഹൈവേയിൽ ഡൽഹിയിൽ നിന്ന് ഏകദേശം 120 കിമി മാറി ആണ് മുസാഫർനഗർ മെഡിക്കൽ കോളേജ് സ്ഥിതി ചെയ്യുന്നത്. ബെഗ്രജ്പൂർ ഇൻഡസ്ട്രിയൽ ഏരിയയ്ക്ക് സമീപമുള്ള ഷുഗർ ബെൽറ്റ് നഗരമായ മുസാഫർനഗറിൽ നിന്ന് 10 കി.മീ. മാറിയാണു മുസാഫർനഗർ മെഡിക്കൽ കോളേജ് & ഹോസ്പിറ്റലുള്ളത്.
മുസാഫർനഗർ മെഡിക്കൽ കോളേജ് ആശുപത്രി
25 ഏക്കറിൽ വ്യാപിച്ചുകിടക്കുന്ന മുസഫർനഗർ മെഡിക്കൽ കോളേജ് ഹോസ്പിറ്റൽ (MMCH), MCI അംഗീകൃത 950 കിടക്കകളുള്ള തൃതീയ പരിചരണ ഗവേഷണ കേന്ദ്രമാണ്. ഇവിടെ മെഡിസിൻ, ശസ്ത്രക്രിയ, പ്രസവചികിത്സ, ഗൈനക്കോളജി, പീഡിയാട്രിക്സ്, ഡെർമറ്റോളജി, എസ്ടിഡി, ടിബി, നെഞ്ച്, സൈക്യാട്രിക്, ഓർത്തോപീഡിക്, ഇഎൻടി, ഒഫ്താൽമോളജി, ദന്തചികിത്സ, റേഡിയോ ഡയഗ്നോസിസ്, അൾട്രാസണോളജി, അനസ്‌തേഷ്യോളജി, ഡിപ്പാർട്ട്‌മെന്റ് ഓഫ് പത്തോളജി, മൈക്രോബയോളജി & ബയോകെമിസ്ട്രി,കാർഡിയോളജി, നെഫ്രോളജി എന്നി വിഭാഗങ്ങൾ ആശുപത്രിയിൽ ഉണ്ട്. ഡയാലിസിസ്, സിടി സ്കാൻ, എംആർഐ സൗകര്യവും രോഗിയുടെ അടിയന്തര ആവശ്യങ്ങൾക്കായി 24 മണിക്കൂറും പ്രവർത്തിക്കുന്ന ബ്ലഡ് ബാങ്കും ഫാർമസിയും ഇവിടെ ഉണ്ട്. ഉത്തർപ്രദേശിലെ എല്ലാ മെഡിക്കൽ കോളേജുകളിലും വെച്ച് റാങ്കിങ്ങിൽ ഈ മെഡിക്കൽ കോളേജ് 12-ാം സ്ഥാനത്താണ്.
അനുബന്ധ മെഡിക്കൽ കോളേജിൽ അനാട്ടമി, ഫിസിയോളജി, ഫാർമക്കോളജി, ഫോറൻസിക് മെഡിസിൻ, കമ്മ്യൂണിറ്റി മെഡിസിൻ എന്നിവയുൾപ്പെടെ എല്ലാ നോൺ-ക്ലിനിക്കൽ, പാരാ ക്ലിനിക്കൽ വിഭാഗങ്ങളും മെഡിക്കൽ വിദ്യാർത്ഥികൾക്കായി ഒരു സെൻട്രൽ ലൈബ്രറിയും മെഡിക്കൽ എജ്യുക്കേഷൻ യൂണിറ്റും ഉണ്ട്.
2020 -ൽ ഇന്ത്യയിൽ കൊവിഡ്-19 പാൻഡെമിക് സമയത്ത്, മുസഫർനഗർ ജില്ലയുടെ ലെവൽ 1, ലെവൽ 2 ക്വാറന്റൈൻ ആന്റ് ട്രീറ്റ്മെന്റ് സെന്റർ ആയി മെഡിക്കൽ കോളേജിനെ നിയമിച്ചിട്ടുണ്ട്.
പ്രവർത്തനങ്ങൾ
സ്ഥാപനം 2008 മുതൽ 2015 വരെ ഡോ. ശശാങ്ക് ത്യാഗിയുടെ ( എഡിറ്റർ ) കീഴിൽ ബയോളജിക്കൽ സയൻസസിലെ അഡ്വാൻസ് റിസർച്ചസ് (JARBS) ജേണൽ ജേണൽ ഓഫ് അഡ്വാൻസ് ജേണൽ പ്രസിദ്ധീകരിച്ചു.
സെറ ഡാ ബൊക്കയ്നാ ദേശീയോദ്യാനം
സെറ ഡാ ബൊക്കയ്നാ ദേശീയോദ്യാനം, ബ്രസീലിലെ ഒരു ദേശീയോദ്യാനമാണ്. തെക്കുകിഴക്കൻ ബ്രസീലിൽ, റിയോ ഡി ജെനീറോ, സാവോ പോളോ എന്നീ സംസ്ഥാനങ്ങളുടെ അതിരുകൾക്കിടയിലാണ്. 1971 ഫെഡറൽ ഉത്തരവനുസരിച്ച് സ്ഥാപിക്കപ്പെട്ട ഈ ദേശീയോദ്യാനത്തിൻറെ ആകെ ചുറ്റളവ് ഏകദേശം 104,000 ഹെക്ടറാണ് (260,000 ഏക്കർ) ഇവിടെ കാര്യമായ ജൈവ വൈവിദ്ധ്യവുമുണ്ട്. സാവോപോളോ സംസ്ഥാനത്തെ സാവോ ജോസ് ഡോ ബാരെയ്‍റോയിലാണ് ദേശീയോദ്യാനത്തിൻറെ മുഖ്യകാര്യാലയം സ്ഥിതിചെയ്യുന്നത്.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
ഒളിച്ചുകളി
ലോകമാകമാനം കുട്ടികൾ കളിക്കുന്ന ഒരു കളിയാണ് ഒളിച്ചുകളി.
കളിക്കുന്ന രീതി
ഒരു കൂട്ടം കുട്ടികൾ ഒരുമിച്ചു കളിക്കുന്ന കളിയാണ്. അതിൽ ഒരാൾ കണ്ണടച്ച്, ഏതെങ്കിലും മരത്തിനോട് / ചുമരിനോട് അഭിമുഖമായി നിന്ന് മുൻ കൂട്ടി നിശ്ചയിച്ച സംഖ്യവരെ എണ്ണുന്നു. ഉദാഹരണത്തിന് ഒന്നുമുതൽ അമ്പത് വരെ. ഈ സമയത്തിനുള്ളിൽ മറ്റുള്ളവർക്ക് ഒളിക്കാം. എണ്ണിത്തീരുന്നതനുസരിച്ച് എണ്ണിയാൾ മറ്റുള്ളവരെ കണ്ടെത്തണം. എല്ലാവരേയും കണ്ടെത്തിയാൽ ആദ്യം കണ്ടെത്തപ്പെട്ടയാളാണ് തുടർന്ന് എണ്ണേണ്ടത്. എന്നാൽ മറ്റുള്ളവരെ കണ്ടെത്താനായി നീങ്ങുന്നതിനിടയിൽ ഒളിച്ചിരുന്നവരിൽ ആരെങ്കിലും പെട്ടെന്ന് വന്ന് മൂലസ്ഥാനത്ത് തൊട്ടാൽ എണ്ണിയ ആൾ വീണ്ടും എണ്ണേണ്ടി വരുന്നു.
ചിലയിടങ്ങളിൽ ഈ കളിയെ സാറ്റ് എന്ന് പറയുന്നു. അവിടങ്ങളിൽ എണ്ണിയ ആൾ മറ്റുള്ളവരെ കണ്ടുപിടിച്ചുകൊണ്ട് ആ മരത്തിന്മേൽ തൊട്ടു സാറ്റ് എന്ന് പറയണം. അങ്ങനെ മുഴുവൻ പേരെയും കണ്ടുപിടിച്ചു കഴിഞ്ഞാൽ ആദ്യം കണ്ടുപിടിക്കപെട്ട ആൾ പിന്നീട് എണ്ണുക. അങ്ങനെ കളി തുടരാം. പക്ഷെ കണ്ടുപിടിക്കുന്നതിനിടയിൽ, ഒളിച്ചവരിൽ ആരെങ്കിലും, എണ്ണിയ ആൾ മരത്തിൽ തൊട്ട് അയാളുടെ പേര് പറയുന്നതിന് മുൻപ് ഓടി വന്ന് മരത്തിൽ തൊട്ടാൽ എണ്ണിയ ആൾ വീണ്ടും ഇരുപത്തിയഞ്ച് വരെ എണ്ണണം. അങ്ങനെ ഓരോ ആൾക്കും ഇരുപത്തിയഞ്ച് വീതം എണ്ണണം. വളരെ രസകരമായുള്ളതും പ്രചാരമുള്ളതുമായ ഒരു നാടൻ കളിയാണിത്.
ഈ കളിയെ അമ്പസ്താനി എന്നും പറയാറുണ്ട്. 50 എണ്ണി കഴിയുമ്പോൾ അമ്പത് അമ്പസ്താനി എന്ന് പറയുന്നത് മാറ്റി നിർത്തിയാൽ സാറ്റ് കളി തന്നെ.
റഫറൻസുകൾ
വർഗ്ഗം:കേരളത്തിലെ നാടൻകളികൾ
മുസാഫർനഗർ മെഡിക്കൽ കോളേജ്
പുറം കണ്ണികൾ
വർഗ്ഗം:Coordinates on Wikidata വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
കിഴക്കൻ തിമൂറിലെ മതം
തെക്കുകിഴക്കേ ഏഷ്യയിലെ ഒരു രാജ്യമാണ് ഈസ്റ്റ് ടിമോർ.ക്രിസ്തുമതത്തിലെ കാത്തോലിക്ക ചർച്ച് വിഭാഗക്കാരാണ് കിഴക്കൻ തിമൂറിലെ പ്രധാന മത വിശ്വാസികൾ. ന്യൂനപക്ഷമായി പ്രൊട്ടസ്റ്റ് ക്രൈസ്തവരും സുന്നി മുസ്ലിംങ്ങളും ഇവിടെയുണ്ട്
വിഹഗവീക്ഷണം
2005 ലെ ലോക ബാങ്കിൻറെ കണക്ക് പ്രകാരം ജനസംഖ്യയിലെ 98 ശതമാനം പേരും കാത്തോലിക്ക മത വിശ്വാസികളാണ്.ഒരു ശതമാനം പ്രൊട്ടസ്റ്റുകാരും ഒരു ശതമാനം മുസ്ലിങ്ങളുമാണ് ഇവിടെയുള്ളത്.എന്നിരിക്കെ അധികപേരും അചേതനവസ്തുക്കളിലും പ്രകൃതിയുടെ പ്രതിഭാസങ്ങളിലും ജീവനുണ്ടെന്ന അനിമിസ രീതിയിലുള്ള വിശ്വാസക്കാരാണ്. മതവിശ്വാസത്തിനപ്പുറം സാംസ്കാരികമായ സ്വാധീനഫലമാണിത്. . 1999 സപ്തംബറിന് ശേഷമാണ് മുസ്ലിങ്ങളുടെയും പ്രൊട്ടസ്റ്റുകാരുടെയും എണ്ണത്തിൽ കുറവ് വന്നത്.
കത്തോലിസിസം
ക്രിസ്ത്രീയ ആചാര്യ നേതാവായ പോപ്പിൻറെ നിയന്ത്രണത്തിലുള്ള റോമൻ കത്തോലിക്കാ പള്ളിയുടെ ഭാഗമായിട്ടാണ് കിഴക്കൻ തിമൂറിലെയും കത്തോലിക്കമതം നിലകൊള്ളുന്നത്. ഉദ്ദേശം 900,000 നു മുകളിൽ കത്തോലിക്കക്കാർ കിഴക്കൻ തിമൂറിലുണ്ടെന്നാണ് കണക്ക്.
ഇസ്ലാം
കിഴക്കൻ തിമൂറിലെ ഏറ്റവും ചെറിയ ന്യൂനപക്ഷമാണ് മുസ്ലിങ്ങൾ.യുഎസ് സേറ്റേറ്റ് വകുപ്പിൻറെ കണക്ക് പ്രകാരം 1% ആണ് മുസ്ലിം ജനസംഖ്യ. അതസമയെ കിഴക്കേ തിമൂറിൻറെ ആദ്യ പ്രധാനമന്ത്രിയായ മാരി അൽക്കാട്ടിരി സുന്നി മുസ്ലിം ആണ്.
അണുകത
അണുകത എന്നത് ഒരു മൂലകത്തിന്റെയോ, യൗഗികത്തിന്റെയോ ഒരു തന്മാത്രയിൽ ഉള്ള ആകെ അണുക്കളുടെ എണ്ണമാണ്.
ഉദാഹരണം
ഹൈഡ്രജനിൽ (H) നിന്നും, ക്ലോറിനിൽ (Cl) നിന്നുമുള്ള ഹൈഡ്രജൻ ക്ലോറൈഡിന്റെ രൂപീകരണത്തെ കണക്കിലെടുക്കാം. സന്തുലിത രാസസമവാക്യത്തെ ഇങ്ങനെ എഴുതാം: H2 (g) + Cl2 (g) → 2HCl (g) 1 വ്യാപ്തം + 1 വ്യാപ്തം  → 2 വ്യാപ്തങ്ങൾ n തന്മാത്രകൾ + n തന്മാത്രകൾ  → 2n തന്മാത്രകൾ  ...(One volume of gas contains 'n' molecules.) 1 Molecules +1 Molecules  → 2 Molecules  ...(Dividing by 'n') OR ½ Molecules + ½ Molecules  → 1 Molecules ഇതിനർഥം, 1 തന്മാത്ര ഹൈഡ്രജൻ ക്ലോറൈഡിൽ 1/2 മോൾ ഹൈഡ്രജനും 1/2 മോൾ ക്ലോറിനും ഉണ്ട് എന്നുവച്ചാൽ, ഹൈഡ്രജന്റെയും ക്ലോറിന്റെയും അണുകത 2 വീതം ആയിരിക്കും. ഹൈഡ്രജൻ ക്ലോറൈഡിന്റെ അണുകത 2 ആകുന്നു.
വാതകങ്ങളുടെ ഏകാറ്റോമിക, ദ്വിയാറ്റോമിക, ത്രയാറ്റോമിക തന്മാത്രകൾ
ഒരാറ്റം മാത്രമുള്ള ഒരു തന്മാത്രയെ ഏകാറ്റോമിക തന്മാത്ര എന്നു പറയുന്നു. (നിഷ്ക്രിയ വാതകങ്ങൾ), ഒരു തന്മാത്രയിൽ രണ്ട് ആറ്റങ്ങളുണ്ടെങ്കിൽ അതിനു ദ്വയാറ്റോമിക തന്മാത്ര എന്നു പറയുന്നു. (ഓക്സിജൻ,നിട്രിൿ ഓക്സൈഡ്, ഹൈഡ്രജൻ തുടങ്ങിയവ. ) ഒരു തന്മാത്രയിൽ മൂന്നു ആറ്റങ്ങൾ അടങ്ങിയിട്ടുണ്ടെങ്കിൽ അതിനെ ത്രയാറ്റോമിക തന്മാത്ര എന്നും പറയുന്നു. ഓസോൺ, സൾഫർ ഡയോക്സൈഡ്, കാർബൺ ഡയോക്സൈഡ് എന്നിവ എന്നിവ ഇത്തരം തന്മാത്രകളാണ്.
വർഗ്ഗം:രസതന്ത്രം
ഫോട്ടോസെൻസിറ്റിവിറ്റി മനുഷ്യരിൽ
പ്രകാശത്തോടുള്ള സംവേദനക്ഷമത എന്നർഥം വരുന്ന ഫോട്ടോസെൻസിറ്റിവിറ്റി, പ്രകാശത്തോടുള്ള വർദ്ധിച്ച പ്രതിപ്രവർത്തനത്തെ സൂചിപ്പിക്കുന്നു. കാഴ്ച യ്ക്കു പുറമേ, മനുഷ്യന് പ്രകാശത്തോട് ശാരീരികവും മാനസികവുമായ നിരവധി പ്രതികരണങ്ങളുണ്ട്. ചില വ്യക്തികളിൽ പ്രകാശം ഒരു വിചിത്രമായ പ്രതികരണം, ഗുരുതരമായ അസ്വസ്ഥത, രോഗം അല്ലെങ്കിൽ പരിക്ക് എന്നിവയ്ക്ക് കാരണമായേക്കാം. ചില മരുന്നുകൾക്ക് ഫോട്ടോസെൻസിറ്റൈസിംഗ് ഫലമുണ്ട്. പ്രകൃതിദത്തമോ കൃത്രിമമോ ആയ അസാധാരണവിധത്തിലുള്ള പ്രകാശം മൂലം മനുഷ്യരെ ബാധിച്ചേക്കാവുന്ന പ്രതിഭാസങ്ങൾ വിവിധ ഇനങ്ങളായി തിരിക്കാം:
പ്രകാശത്തോടുള്ള സംവേദനക്ഷമതയിൽ വരുന്ന മാറ്റങ്ങൾ തലചുറ്റൽ, ക്രോണിക് ഫാറ്റിഗ് സിൻഡ്രോം എന്നിവയ്ക്കു കാരണമാകാം. അതേ സമയം, ചില ആരോഗ്യപ്രശ്നങ്ങൾ പരിഹരിക്കുന്നതിനായി ലൈറ്റ് തെറാപ്പി എന്ന ചികിത്സാരീതി വഴി കൃത്രിമ പ്രകാശത്തിന്റെ നിയന്ത്രിത പ്രയോഗം പ്രയോജനപ്പെടുത്താം.
സൂര്യപ്രകാശം
സൂര്യപ്രകാശം, പ്രത്യേകിച്ച് അതിന്റെ അൾട്രാവയലറ്റ് വികിരണ ഘടകം, ചില ഫോട്ടോടോക്സിക് മരുന്നുകൾ കഴിക്കുന്നവർ അല്ലെങ്കിൽ ഫോട്ടോസെൻസിറ്റിവിറ്റിയുമായി ബന്ധപ്പെട്ട ചില വ്യവസ്ഥകൾ ഉള്ളവരിൽ വർദ്ധിച്ചതോ അധികമോ ആയ നാശനഷ്ടങ്ങൾക്ക് കാരണമാകും:
അതുപോലെതന്നെ താഴെ സൂചിപ്പിച്ചിട്ടുള്ള പല അവസ്ഥകളും ശക്തമായ വെളിച്ചത്താൽ രൂക്ഷമാകുന്നു,
ഫ്ലൂറസെന്റ്, എൽഇഡി വിളക്കുകൾ
2008-ൽ ഉയർന്നുവരുന്നതും പുതുതായി തിരിച്ചറിഞ്ഞതുമായ ആരോഗ്യ അപകടങ്ങളെക്കുറിച്ചുള്ള യൂറോപ്യൻ ശാസ്ത്രീയ സമിതിയായ സൈന്റിഫിക് കമ്മിറ്റി ഓൺ എമെർജിങ് ആൻഡ് ന്യൂലി ഐഡന്റിഫൈഡ് ഹെൽത്ത് റിസ്ക്ക്സ് (SCENIHR) ഫ്ലൂറസെന്റ് വിളക്കുകളിൽ നിന്നുള്ള പ്രത്യേകിച്ച് കോംപാക്റ്റ് ഫ്ലൂറസെന്റ് വിളക്കുകളിൽ നിന്നുള്ള പ്രകാശവും നിരവധി മനുഷ്യരോഗങ്ങളും തമ്മിലുള്ള ബന്ധം അവലോകനം ചെയ്തു:
അവലംബം
വർഗ്ഗം:പ്രകാശചികിത്സ
യോയൽ റൊമേറോ
യോയൽ റൊമേറോ പാലാസിയോ  (ജനനം: ഏപ്രിൽ 30, 1977) ഒരു ക്യൂബൻ സമ്മിശ്ര ആയോധന കലാകാരനും മുൻ ഫ്രീസ്റ്റൈൽ ഗുസ്തിക്കാരനുമാണ്. റൊമേറോ ഇപ്പോൾ യു‌എഫ്‌സി മിഡിൽ‌വെയ്റ്റ് ഡിവിഷനിലാണ്, അവിടെ അദ്ദേഹത്തിന് # 5 റാങ്ക് ഉണ്ട് (2020 മാർച്ച് 9 ലെ കണക്കനുസരിച്ച്). ഒരു ഫ്രീസ്റ്റൈൽ ഗുസ്തിക്കാരനെന്ന നിലയിൽ റൊമേറോ മുൻ ലോക സ്വർണ്ണ മെഡൽ ജേതാവും ഒളിമ്പിക് വെള്ളി മെഡൽ ജേതാവുമാണ്. ആകെ ആറ് ലോക, ഒളിമ്പിക് മെഡലുകൾ നേടി.
ഗുസ്തി കാലം
1990 കളിലാണ് റൊമേറോ തന്റെ ഗുസ്തി ജീവിതം ആരംഭിച്ചത്. 1997-2005 മുതൽ ഒളിമ്പിക് ഇതര വർഷങ്ങളിൽ നടക്കുന്ന FILA റെസ്ലിംഗ് വേൾഡ് ചാമ്പ്യൻഷിപ്പിൽ സീനിയർ തലത്തിൽ അദ്ദേഹം ക്യൂബയെ പ്രതിനിധീകരിച്ചു. 1999 ലെ ലോക ഗുസ്തി ചാമ്പ്യൻഷിപ്പിൽ റൊമേറോ 1996 ലെ ഒളിമ്പിക് സ്വർണ്ണ മെഡൽ ജേതാവായ റഷ്യയുടെ ഖഡ്ജിമുരദ് മഗോമെഡോവിനെ പരാജയപ്പെടുത്തി ലോക ചാമ്പ്യനായി.
1999 ലെ ലോക ഗുസ്തി ചാമ്പ്യൻഷിപ്പിൽ റൊമേറോ 1996 ലെ ഒളിമ്പിക് സ്വർണ്ണ മെഡൽ ജേതാവായ റഷ്യയുടെ ഖഡ്ജിമുരദ് മഗോമെഡോവിനെ പരാജയപ്പെടുത്തി ലോക ചാമ്പ്യനായി.റൊമേറോ 2000 സമ്മർ ഒളിമ്പിക്സിലും 2004 സമ്മർ ഒളിമ്പിക്സിലും മത്സരിച്ചു, സ്വന്തം നാടായ ക്യൂബയെ പ്രതിനിധീകരിച്ചു. 2000 ഫ്രീസ്റ്റൈൽ മത്സരത്തിൽ വെള്ളി മെഡൽ നേടിയ അദ്ദേഹം ഫൈനലിൽ ആദം സൈതീവിനോട് പരാജയപ്പെട്ടു.
സമ്മിശ്ര ആയോധനകല
ലൂക്ക് റോക്ക്ഹോൾഡിനെതിരെ ബെൽറ്റ് നേടാൻ അദ്ദേഹത്തിന് 2018 ജനുവരി 13 ന് മറ്റൊരു അവസരം ലഭിച്ചു. നോക്കൗട്ട് വഴിയാണ് മത്സരത്തിൽ വിജയിച്ചതെങ്കിലും കിരീടം നേടാൻ കഴിഞ്ഞില്ല, കാരണം അദ്ദേഹത്തിന്റെ ഭാരം കൂടുതലായിരുന്നു. 2018 ജൂൺ 9 ന് റോബർട്ട് വിറ്റേക്കറുമായുള്ള രണ്ടാമത്തെ മത്സരത്തിൽ, ഭാരം കൂടുതലായതിനാൽ ബെൽറ്റ് നേടാൻ യോഗ്യതയില്ലായിരുന്നു. പിളർപ്പ് തീരുമാനത്തിലൂടെ അദ്ദേഹത്തിന് കടുത്ത പോരാട്ടം നഷ്ടമായി.
2020 മാർച്ച് 8 ന് ഇസ്രായേൽ അഡെസന്യയ്‌ക്കെതിരെ ബെൽറ്റിന് മറ്റൊരു അവസരം ലഭിച്ചു. തീരുമാനത്തിലൂടെ പോരാട്ടത്തിൽ പരാജയപ്പെട്ടു.
അവലംബം
വർഗ്ഗം:1977-ൽ ജനിച്ചവർ
പുള്ളിവാലൻ സ്രാവ്
കടൽ വാസിയായ സ്രാവ് വിഭാഗത്തിൽ പെട്ട ഒരു മൽസ്യമാണ് പുള്ളിവാലൻ സ്രാവ്  അഥവാ '''Spotail Shark. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.
സാമ്പത്തിക ഉദാരവൽക്കരണം
സാമ്പത്തിക ഉദാരവൽക്കരണം അഥവാ ഇക്കണോമിക്കൽ ലിബറലിസം എന്നത് ഒരു രാഷ്ട്രീയ സാമ്പത്തിക പ്രത്യയശാസ്ത്രമാണ്, അത് ഉൽപ്പാദന ഉപാധികളിലെ വ്യക്തിത്വത്തെയും സ്വകാര്യ സ്വത്തെയും അടിസ്ഥാനമാക്കിയുള്ള കമ്പോള സമ്പദ്‌വ്യവസ്ഥയെ പിന്തുണയ്ക്കുന്നു.സാമ്പത്തിക ലിബറലിസത്തെക്കുറിച്ചുള്ള പ്രാഥമിക പ്രാരംഭ എഴുത്തുകാരിൽ ഒരാളായി ആദം സ്മിത്തിനെ കണക്കാക്കുന്നു. ചരിത്രപരമായി, ഫ്യൂഡലിസത്തിനും മെർക്കന്റലിസം അഥവാ മെർക്കന്റലിസത്തിനും മറുപടിയായി സാമ്പത്തിക ഉദാരവൽക്കരണം ഉയർന്നുവന്നു. സാമ്പത്തിക ഉദാരവൽക്കരണം ജോലിയുടെ അനുഭവത്തിലും അർത്ഥത്തിലും അതുപോലെ തന്നെ തൊഴിലാളികളുടെ സാമൂഹിക ബോധത്തിലും രാഷ്ട്രീയ ആത്മനിഷ്ഠതയിലും കാര്യമായ മാറ്റങ്ങൾ വരുത്തി. ഭരണകൂടം, ജനാധിപത്യം, അവകാശങ്ങൾ എന്നിവയെക്കുറിച്ചുള്ള ആശയങ്ങളുടെ പരിവർത്തനം, രാഷ്ട്രീയ പ്രവർത്തനങ്ങളിലെ സ്വാധീനം എന്നിവ ഇതുറപ്പുവരുത്തി.
പശ്ചാത്തലം
സാമ്പത്തിക ലിബറലിസം വിപണികളുമായും മൂലധന ആസ്തികളുടെ സ്വകാര്യ ഉടമസ്ഥതയുമായും ബന്ധപ്പെട്ടിരിക്കുന്നു. സാമ്പത്തിക ഉദാരവാദികൾ സ്വതന്ത്ര വ്യാപാരത്തെയും മത്സരത്തെയും തടയുമ്പോൾ വിപണി സമ്പദ്‌വ്യവസ്ഥയിലെ സർക്കാർ ഇടപെടലിനെയും സംരക്ഷണവാദത്തെയും എതിർക്കുന്നു, എന്നാൽ അത് സ്വത്തവകാശം സംരക്ഷിക്കുകയും പുതിയ വിപണികൾ തുറക്കുകയും വിപണി വളർച്ചയ്ക്ക് ഫണ്ട് നൽകുകയും വിപണിയിലെ പരാജയങ്ങൾ പരിഹരിക്കുകയും ചെയ്യുന്ന സർക്കാർ ഇടപെടലിനെ പിന്തുണയ്ക്കാൻ പ്രവണത കാണിക്കുന്നു.ഈ കൽപ്പനകൾക്കനുസൃതമായി കൈകാര്യം ചെയ്യുന്ന ഒരു സമ്പദ്‌വ്യവസ്ഥയെ ലിബറൽ സമ്പദ്‌വ്യവസ്ഥ അല്ലെങ്കിൽ സ്വാതന്ത്ര്യത്തിന് കീഴിൽ പ്രവർത്തിക്കുന്നതായി വിശേഷിപ്പിക്കാം
പുള്ളിവാലൻ സ്രാവ്
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ.
സാമ്പത്തിക ഉദാരവൽക്കരണം
പുരോഗതിയും ഫലങ്ങളും
ജനാധിപത്യ രാജ്യങ്ങൾക്കുള്ളിൽദേശീയതയുടെയും സ്വേച്ഛാധിപത്യത്തിന്റെയും കുതിച്ചുയരുന്ന വേലിയേറ്റം ആഗോളതലത്തിൽ ജനാധിപത്യത്തെ അപകടത്തിലാക്കി. സമ്പദ്‌വ്യവസ്ഥ നന്നായി പ്രവർത്തിക്കുന്നില്ല. വളർച്ചയുടെ നേട്ടങ്ങൾ മുകളിൽ 1% വരെ വലിച്ചെടുക്കുന്നു. എല്ലാ ആഗോള പ്രതിസന്ധികളിലും - 2007-08 ലെ സാമ്പത്തിക പ്രതിസന്ധിയും നിലവിലുള്ള COVID-19 പ്രതിസന്ധിയും - സമ്പന്നർ കൂടുതൽ സമ്പന്നരാകുന്നു, അതേസമയം ദശലക്ഷക്കണക്കിന് താഴെ വരുന്ന ദരിദ്രർ കൂടുതൽ ദരിദ്രരാവുകയും ചെയ്യുന്നു എന്നതായിരുന്നു സ്ഥിതി.
പുള്ളിവാലൻ സ്രാവ്
കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ്.
സാമ്പത്തിക ഉദാരവൽക്കരണം
പുരോഗതിയും ഫലങ്ങളും
സ്വതന്ത്ര വ്യാപാരത്തിനും തുറന്ന സമ്പദ്‌വ്യവസ്ഥയ്ക്കും പിന്തുണ നൽകുന്നതിനാൽ സാമ്പത്തിക ഉദാരവാദത്തെ സംരക്ഷണവാദവുമായി താരതമ്യം ചെയ്യാൻ കഴിയും, കൂടാതെ സോഷ്യലിസം പോലുള്ള ആസൂത്രിത സമ്പദ്‌വ്യവസ്ഥകൾക്കും മുതലാളിത്ത ഇതര സാമ്പത്തിക ക്രമങ്ങൾക്കും എതിരായി കണക്കാക്കപ്പെടുന്നു. അതുപോലെ, ഇന്ന് സാമ്പത്തിക ലിബറലിസം ക്ലാസിക്കൽ ലിബറലിസം, നിയോലിബറലിസം, റൈറ്റ്-ലിബർട്ടേറിയനിസം, കൂടാതെ ലിബറൽ യാഥാസ്ഥിതികത, ധനപരമായ യാഥാസ്ഥിതികത തുടങ്ങിയ യാഥാസ്ഥിതികതയുടെ ചില സ്കൂളുകളുമായി ബന്ധപ്പെട്ടിരിക്കുന്നു. സാമ്പത്തിക ലിബറലിസവും ക്ലാസിക്കൽ ലിബറലിസത്തിന്റെ അതേ ദാർശനിക സമീപനം പിന്തുടരുന്നു
പുള്ളിവാലൻ സ്രാവ്
ഇതും കാണുക
കേരളത്തിലെ മൽസ്യങ്ങളുടെ പട്ടിക
സാമ്പത്തിക ഉദാരവൽക്കരണം
അവലംബം
വർഗ്ഗം:സാമ്പത്തിക പ്രത്യയശാസ്ത്രങ്ങൾ
പുള്ളിവാലൻ സ്രാവ്
ഇതും കാണുക
വർഗ്ഗം:സ്രാവുകൾ
താബോർ
ഇന്ത്യൻ സംസ്ഥാനമായ കേരളത്തിലെ കണ്ണൂർ ജില്ലയിലെ ഒരു കുന്നിൻ പ്രദേശമാണ് താബോർ. താബോറിന്റെ ചില ഭാഗങ്ങൾ ഉദയഗിരി, കേരള ഗ്രാമപഞ്ചായത്ത്, ബാക്കിയുള്ളവ ചെറുപുഴ (കണ്ണൂർ) ഗ്രാമപഞ്ചായത്തിന്റെ കീഴിലാണ്. ഹിൽ സ്റ്റേഷന്റെ പ്രകൃതിഭംഗി കാണാൻ വിനോദ സഞ്ചാരികൾ ഇവിടെയെത്തുന്നു. കുന്നിൻ മുകളിൽ യേശുക്രിസ്തുവിന്റെ ഒരു പ്രതിമ അടുത്തിടെ സ്ഥാപിച്ചിട്ടുണ്ട്. ഇത് ധാരാളം സഞ്ചാരികളെ ആകർഷിക്കുന്നു. ഉദയഗിരി, തിരുമേനി, ചാത്തമംഗലം (കണ്ണൂർ), കോഴിച്ചൽ എന്നിവയാണ് അടുത്തുള്ള സ്ഥലങ്ങൾ. ഹിൽ ഡ്രൈവർമാർക്ക് പ്രിയപ്പെട്ട സ്ഥലമാണിത്. സമുദ്രനിരപ്പിൽ നിന്ന് 500 മീറ്റർ ഉയരത്തിലാണ് സ്ഥിതിചെയ്യുന്നത്.
താപനില കുറഞ്ഞത് 13⁰C മുതൽ പരമാവധി 28⁰C വരെയാണ്. മഴക്കാലത്തും ശൈത്യകാലത്തും ഊഷ്മള വസ്ത്രങ്ങളും മഴക്കോട്ടും ശുപാർശ ചെയ്യുന്നു. ഇവിടുത്തെ ആളുകൾ കൂടുതലും ക്രിസ്ത്യാനികളും ഹിന്ദുക്കളുമാണ്. മിക്ക ആളുകളും കാർഷിക മേഖലയിലാണ്. ഈ പ്രദേശം മലയോര ഉൽ‌പന്നങ്ങൾ ആയ റബ്ബർ, ഉണങ്ങിയ കൊപ്ര, കുരുമുളക്, അടയ്ക്ക തുടങ്ങിയവ ഇന്ത്യയുടെ വടക്കൻ ഭാഗത്തെ വ്യവസായശാലകളിലേക്ക് കയറ്റുമതി ചെയ്യുന്നു. 1940 കളിലും 50 കളിലും തിരുവിതാംകൂർ പ്രദേശത്ത് നിന്ന് ധാരാളം ആളുകൾ കുടിയേറിയ സ്ഥലമാണിത്. ഇപ്പോൾ അവർ പ്രാദേശിക സമ്പദ്‌വ്യവസ്ഥയിൽ ഒരു പ്രധാന പങ്ക് വഹിക്കുന്നു. ഗ്രാമീണർക്കും രാഷ്ട്രീയ താൽപ്പര്യമുണ്ട്. കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്), ഇന്ത്യൻ നാഷണൽ കോൺഗ്രസ്, കേരള കോൺഗ്രസ്, ബിജെപി എന്നിവയാണ് പ്രധാന രാഷ്ട്രീയ പാർട്ടികൾ.
കണ്ണൂർ ടൗണിലെ ജില്ലാ കേന്ദ്രത്തിൽ നിന്ന് ഏകദേശം 50 കിലോമീറ്റർ അകലെയാണ് താബോർ സ്ഥിതിചെയ്യുന്നത്.
താബോറിൽ നിന്ന് 13 കിലോമീറ്റർ അകലെയുള്ള ചെറുപുഴയാണ് ഏറ്റവും അടുത്തുള്ള പട്ടണങ്ങൾ.
പുറത്തേക്കുള്ള കണ്ണികൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
സ്‌മൃതി പരുത്തിക്കാട്
മലയാള ദൃശ്യമാധ്യമരംഗത്ത് പ്രവൃത്തിക്കുന്ന ഒരു പത്രപ്രവർത്തകയും വാർത്ത അവതാരകയും ആണ് സ്മൃതി പരത്തിക്കാട്. സാഹിത്യകാരനും പത്രപ്രവർത്തകനുമായ സിദ്ധാർത്ഥൻ പരുത്തിക്കാടിൻ്റെയും കോളേജ് അധ്യാപികയായിരുന്ന സരസ്വതിയുടെയും രണ്ട് പെൺകുട്ടികളിൽ ഒരാളാണ് സ്മൃതി. മലയാളത്തിലെ ദൃശ്യമാധ്യമ രംഗത്ത് തൻ്റേതായ വ്യക്തിമുദ്ര പതിപ്പിച്ച സ്ത്രീ സാന്നിദ്ധ്യമാണ്. തൻ്റെതായ കാഴ്ചപ്പാടിൽ രാഷ്ട്രീയ സാംസ്കാരിക മണ്ഡലങ്ങളിലെ കാര്യങ്ങൾ വിശകലനം ചെയ്യുന്നതിൽ അവർ വ്യക്തിമുദ്ര പതിപ്പിച്ചിട്ടുണ്ട്. പത്രപ്രവർത്തകനും എഴുതുന്നുകാരനുമായ എൻ.കെ ഭൂപേഷ് ആണ് ജീവിതപങ്കാളി. അഗ്നിവേശ് മകനാണ്.
അമൃത
അമൃത എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
റോസുവാസ്റ്റാറ്റിൻ
രക്തത്തിലെ ഉയർന്ന കൊളസ്ട്രോൾ കുറയ്ക്കാൻ ഉപയോഗിക്കുന്ന മരുന്നാണ് റോസുവാസ്റ്റാറ്റിൻ. സ്റ്റാറ്റിൻ മരുന്നുകളുടെ കുടുംബത്തിലെ ഒരംഗം. കൊളസ്ട്രോൾ ഉത്പാദനം കുറച്ച് രക്തത്തിലെ കൊളസ്ട്രോൾ കുറക്കുന്നു.
ഉപയോഗങ്ങൾ
രക്തത്തിലെ കൂടിയ കൊളസ്ട്രോൾ ,
ഹൃദ്രാഗങ്ങൾ